

Ehercicio militar na 
Venezuela 


Venezuela a cuminsa cu e prome di 10 dia di ehercicio 
militar. Esaki a cuminsa, pasobra Merca a impone san- 
cion riba varios oficial Venezolano, y a declara Venezu- 
ela un menasa na siguridad nacional Mericano. Segun 
Maduro, e lo tuma pasonan pa proteha Venezuela su in- 
dependencia, y lo bringa pa defende e pais su soberania 
y integridad. 

Lesa mas riba pagina A23 


Delta Airlines cu problema tecnico 

Ayera un vuelo 
di Delta Airli- 
nes, cu tabata 
yegando di New 
York, tabatin 
problema tecni- 
co. Pa e motibo 
aki, a bati alarma 
na aeropuerto. 

E avion tabatin 

problema cu su flapnan, pues a premira cu e lo a baha cu ve- 
locidad masha halto. Como medida di siguridad polis a cera 
caminda den area di aeropuerto. 

Lesa mas riba pagina A3 



Pa Laboratorio Nacional bira fundacion bou hospital 

Gobierno y Horacio Oduber Hospital 
a firma convenio 



Diabierna ultimo gobierno, a firma un convenio cu Horacio Oduber Hospital. Esaki ta encera 
cu lo lanta un fundacion pa maneha Landslaboratorium. Cu esaki, lo bin cambionan. Entre 
otro e status di e empleadonan lo cambia di ambtenaar pa empleado di fundacion. 

Lesa mas riba pagina A8 


Tin necesidad pa famia 
di criansa pa muchanan 
mas grandi 

Pa muchanan di 10 pa 15 aña, ta mas dificil 
pa haya famia di criansa. Na tur tin un grupo 
di 6 hoben, cu no ta wardando di awo, cu no 
tin famia di criansa. Fundacion Guia Mi, ta 
encarga di busca famia di criansa nobo y su- 
ministra informacion na famianan interesa. 

Lesa mas riba pagina A2 

Necesidad di famia di criansa pa muchanan 
entre 10 pa 15 aña ta grandi 


ORANJESTAD - Actual- 
mente nan tin entre 80 pa 
85 famia di criansa, pero 
mayoria di nan ta bini pa 
muchanan chikito. Nan 
tin necesidad pa e grandi- 
nan. Trahado Social di e 
Centro Famia di Criansa 
Arubano, Natalie Tromp 
a bisa cu no ta facil pa 
haya famia di criansa. 

Tin muchanan entre 10 pa 
15 aña cu tin mester di un 
famia di criansa. Nan ta un 
grupo di 6 hobencitonan di e 
edad aki, pero seis ta hopi... 
ademas e muchanan aki no ta 
wardando di awor. 

“E muchanan aki mes ta pun- 
tra: juffrouw no tin un famia 
pa mi?”, asina el a declara na 
Bon Dia Aruba. Sra. Tromp 
a indica cu e muchanan aki 

kier pertenece na un famia, 
pasobra nan no tin. 

Screening 

Sra. Tromp tin 7 aña trahando 
cu e centro aki, cu ta cay bou 
e mesun dak di Fundacion 
Guia Mi, cu ta un instancia di 
custodia y di custodia famil- 
iar. E ta esun encarga di busca 
famia di criansa nobo, y e ta 
esun cu ta suministra infor- 
macion na esun interesa pa 
bira famia di criansa. 

E obhetivo di nan ta di bus- 
ca un famia cu por provee e 
mucha aki un hogar tempo- 
ral. Ya cu instancia manera 
fundacion Guia Mi, Directie 
Voogdijraad y departamen- 
to di Asunto Social ta traha 
hunto cu e mayor di e mucha 
aki, pa su situacion bay dilanti 
pa despues e mucha por bay 
cas bek. 

E ta encarga di haci screen- 


ing cerca e famia cu kier bira 
famia di criansa. Ora cu e ta 
haya peticion di instancianan 
manera Imeldahof of Casa 
Cuna cu ta responsabel pa e 
mucha, e ta wak cual famia 
por brinda e mucha locual 
e tin mester duna guia na e 
famia di criansa. 

Durante e proceso di screen- 
ing esun interesa pa bira 
famia di criansa ta participa 
den un curso di informacion, 
pa prepara nan riba kico nan 
por confronta cu ne como 
famia di criansa. Despues di e 
curso aki e trahadonan social 
ta sinta cu e famia, pa asina 
evalua si tin cosnan cu mes- 
ter traha riba dje. “Famia ta 
wordo prepara y nan ta haya 
e guia. No ta cuestion cu nan 
ta haya un mucha y cla ta!”, 
el a bisa. 

No facil pero satisfactorio 



E ta reconoce cu e funcion 
di famia di criansa no ta uno 
facil, ya cu e tin su momento 
dificil. Pero e satisfaccion ta 
cu nan ta yudando un mu- 
cha cu a pasa den negligencia 
y abuso. 

Continuacion 
riba pagina 3 

Polis bou inñuencia, accidente fatal 

‘Ley penal a cambia, pues mester laga polis liber’ 



ORANJESTAD - E echo 
cu e leynan penal a cam- 
bia y e castigo pa core bou 
influencia a baha di 4 pa 3 
aña a haci cu mester pone 
e polis den libertad. Ta 
trata di e polis femenino 
cu causa e accidente fatal 
pa un mucha di 12 aña di- 
abierna anochi pasa. 

Test haci na sitio di accidente 
a confirma cu e chauffeur fe- 
menino tabata bou di influ- 
encia di alcohol. Autoridad- 
nan a interoga e sospechoso 
y a deten’e, investigacion ta 
continua awor y bou direc- 
cion di Ministerio Publico. E 
chauffeur a wordo laga liber 
e anochi di e accidente, cual 
a pone hopi hende cuestiona 
y critica locual ta tumando 
luga. Pues Cuerpo Policial a 
tuma nota di esaki y a publica 
e siguiente informacion: 

Alarma na 
aeropuerto pa 
avion yegando 
cu problema 
tecnico 

ORANJESTAD - Diado- 
mingo merdia, toren di 
aeropuerto a bati alarma 
pa un avion di Delta Air- 

lines. E avion, cu tabata 
biniendo di New York, ta- 
batin problema tecnico. 


Riba red social a nota hopi 
critica riba e hecho cu e so- 
spechoso a keda deteni y laga 
liber. Cuerpo Policial ta aclar- 
ia cu e autoridad cu ta dicidi 
riba detencion y encarcela- 
cion ta Ministerio Publico. 
Nan tambe ta confrontando 
un cambio haci den leynan 
penal, den cual a baha e cas- 
tigo pa causa accidente bou 
di influencia di alcohol di 4 
pa 3 aña. E cambio a pone cu 
Fiscal no por duna ordo pa 
detene un sospechoso asina 
y encarceFe te dia e caso bini 
dilanti Corte. Esey ta posibel 
solamente den delitonan cu 
tin un castigo di 4 aña of mas. 
Dicon a cambi'e, no ta conoci 
cerca Cuerpo Policial. Man- 
do Policial a atende e asunto 
aki caba cu e instancianan 
concerni. 

Accidente 

Tabata diabierna rond di 7or 


Di biaha a mobilisa ekipo di 
brandweer y a avisa polis, cu 
a cuminsa cera tur e camind- 
anan den area di aeropuerto. 


di anochi cu a sosode un ac- 
cidente serio riba e caminda 
di Spaans Lagoen den cual un 
auto a trapa un mucha cu ta- 
bata hungando riba caminda. 
E situacion di e victima tabata 
critico. 

Polis, riba peticion di e Para- 
mediconan riba Ambulance, 
a cera e caminda principal 
riba ruta pa Hospital pa por 
a yuda e ambulance yega 
mas lihe posibel. Tur esaki 
mientras den ambulance ta- 
bata haci tur posibel pa cum- 
insa brinda prome asistencia, 
den contacto constante cu 
dokternan na Spoedeisende 
Hulp di Hospital cu tabata 
spera riba e victima. 
Mientrastanto na e sitio e 
constata cu e chauffeur di e 
auto cu a alcansa e hobencita 
ta un Polis. Pa por garantisa 
transparencia y imparciali- 
dad, a manda yama tur autor- 


Tabata prepara pa e avion 
baha cu un velocidad basta 
halto, como cu e flapnan no 
tabata funcionando. 


idad competente, incluyendo 
Alto Comisario di Polis, cu a 
presenta na e sitio, pa pone su 
mes na altura di e susedido. 
Diasabra ta drenta e noticia 
tristo cu pa 2:17pm, dok- 
ter na Hospital a constata 
morto di Zinnia K. Croes, 
naci na Aruba dia 29 di oc- 


tober 2002. Polis a activa su 
ekipo di "Slachtofferhulp” 
cu ta brindando asistencia 
na mayornan y famia directo 
di e victima, mientras cu na 
otro banda ta brindando sos- 
ten tambe na e polis cu tambe 
ta pasando den momentonan 
masha dificil. □ 




Despues brandweer a bolbe 
Pero e avion a baha bon, bek nan post y polis a habri e 
y despues cu brandweer a caminda, pa trafico pasa nor- 
control’e, a kita e alarma. mal. Q 


Den dos siman lo tin reunion cu gerencia 

di Radisson Hotel 


Continuacion di 
pagina 2 


E ta un trabou boluntario. 
Sinembargo nan ta wak cu 
den comunidad tin hopi bi- 
aha e pensamento cu mayor 
biologico di e mucha ta bin 
haci fastioso, of e muchan- 
an aki ta mal cria, of nan ta 
muchanan cu problema. E 
ta reconoce cu tin algun di e 
muchanan cu por tin cierto 
problema. Pero ta mucha cu 
a crea un comportacion door 
di e ambiente cu nan a lanta 
aden. 

E ta sugeri cu si bo tin deseo 
di bira famia di criansa ge- 
woon bishita e fundacion aki, 
y no bay riba experiencia cu 
otro hende lo por conta bo. 
Di e forma aki bo por haya sa 
mas tocante e trabou bolun- 
tario aki. E ta un trabou tem- 
poral caminda ta wordo traha 


pa e mucha por bay bek cerca 
su famia. 

Unabes cu por, ta yuda e mu- 
cha aki sea pa un temporada 
cortico of largo bo por haci 
un cambio riba e bida di e 
mucha. “Durante e tempo cu 
e tabata cerca bo, bo a dune 
un hogar cu un internado no 
por a dune”, el a bisa. 

Tin famia di criansa cu ta 
yuda pa un par di dia, pero tin 
algun di nan cu a yuda pa seis 
luna te hasta pa un aña y mey 
of mas. Te hasta tin famia di 
criansa cu a haya e custodia 
legal di e mucha. Pero esaki 
ta e delaster intencion di e 
fundacion, ya cu no ta cues- 
tion cu e famia di criansa ta 
adopta e mucha. P’esey des- 
de inicio e famia di criansa 
ta wordo informa cu nan ta 
dunando nan contribucion 
pa yuda e mucha y duna e 
mucha un hogar tanten e tin 
mester di dje. Q 


ORANJESTAD - Siman 
pasa tabatin un Reunion 
general planea cu e traha- 
donan di Radisson Hotel, 
pero pa motibo di salud 
di un famia di gerencia, e 
no a sigui. Mientrastanto 
ainda tin hopi preocu- 
pacion den e situacion di 
Radisson riba ken ta cum- 
pra of no ta cumpra e ho- 
tel. Sinembargo, locual 
ta sigur ta un contracto 
colectivo flrma te cu fln 
di2015. 

Sindicato FTA kier haya mas 
informacion, pero informa- 
cion concreto no tin y sola- 
mente speculacion, segun 
presidente Rudy Geerman. 
"Mescos cu e grupo prome cu 
a kere cu e ta cumpra pero no 
a cumpra, ultimo momento 


e no por a presenta e playa, 
awo ta wordo menciona cu 
ta Riu ta bay cumpra. Cu tur 
e speculacionnan aki, Nos ta 
spera cu dentro di 1 pa 2 si- 
man, lo haya e informacion 
concreto.” Sr. Geerman a 
bisa cu pa e trahadonan e 
situacion no ta facil pasobra 
nan ta duda si awe nan tin 
trabou y mañan no. Sindica- 
to ta bisa nan pa keda trankil 
pasobra si un compania cum- 
pra otro, e trabou ta keda y ta 
importante pa no firma nada 
y laga sindicato sa, ora e yega 
asina leu. 

Motibo 

E compania di Radisson ta 
bon financieramente, pero 
a wordo bisa cu nan no kier 
keda akinan mas. ”E hotel a 
wordo renoba, e ta bunita. 


bon trahado cu bon experi- 
encia. Ta e hotel a dicidi cu e 
no kier keda maneha akinan 
mas y kier bay otro caminda.” 

A puntra sr. Geerman si a 
cuminsa pensa con lo haci e 3 
lunanan prome cu e contrac- 
to vence, si e situacion keda 
mesun cos, sin cumprado. 
Segun sr. Geerman, e ora ey 
mester firma un negociacion 
di contrato colectivo di 1 aña 
so y mester pone aden kisas 
un clausula di locual ta pasa 
den caso di benta. 

Finalisando sr. Geerman a 
bisa, cu e ta enfatisa cu e em- 
pleadonan pa keda uni y no 
firma nada, uzando e situa- 
cion di Westin como ehem- 
pel unda empleadonan a haya 
menos si locual nan mester a 
haya.Q 

Orguyoso 

18 maart, nos dia, ta den porta. E ban- 
deranan a yega, cua color cu ta, pa hisa. 
Actividadnan planea, ceremonia y hopi 
importante, cuminda crioyo herbiendo 
den cantidad di weya. Pero diaranson lo 
pasa sin Zinnia Croes. E hoben di 12 aña 
cu a bira e di dos morto den trafico di 
2015. 

E fm di siman a cera cu yen di discu- 
sion, cu hasta Cuerpo Policial a sinti cu 
mester defende su mes por medio di un 
relato manda pa prensa ayera. Den e de- 
fensa aki y tambe e discusion, por scucha 
cu gran parti di e comunidad ainda ta cay 
bek riba autoridad, husticia pa condena 
esun culpabel. Pero si nos tur ta uza me- 
dianan social pa husga hende di biaha, 
sin warda riba mas echo, resultado di in- 
vestigacion; e ora, dicon pa ultimo nos 
ta keda mustra dede den direccion di e 
autoridadnan, gobierno pa haci algo? 

E echo cu e polis femenino no a bay 
cera di biaha, no kiermen cu e ta scapa 
castigo. Por pensa riba un isla chikito, 
hasta e miho luga awor ta prison pe pa 


sconde, pa no keda confronta cu tur e 
reaccionnan. Reaccionnan directo por ta 
un castigo mas duro y mas efectivo cu 
tempo den prison: keda confronta cu e 
tristesa, e famia cu e keda atras, e cono- 
cemento cu ta trata di un bida cu ainda 
tabatin asina hopi potencial, soño pa re- 
alisa, tur e daño aki. 

Imagina cu e polis aki lo tuma su re- 
sponsabilidad publicamente. No sola- 
mente pa motibo di respet pe famia di e 
victima, pero tambe pa pidi disculpa na 
nos, henter e comunidad? Cu e lo de- 
clara tambe, ni imporf e cua castigo e lo 
por haya ainda, cu e ta tuma su retiro. 
Pasobra e no por funciona mas como un 
polis responsabel despues, di core auto 
bebi. 

Siguiendo e liña aki, imagina cu minister 
Mike de Meza tambe lo tuma su respon- 
sabilidad. Por ta e no tabata na haltura 
di tur e detayenan di hedging. Por ta su 
hunto di supervision no tabata dun’e tur 
informacion. Y por ta ta bon pa cambia 
ley awor pa gobierno haya mas poder. 
Pero un funcion di minister no ta algo 
personal. No ta Mike de Meza cu nec- 
esariamente a haci algo robes. Pero den 
un situacion asina cu, a/ta core riesgo 


enorme cu un compania 100% den man 
di gobierno, unda nos tur ta depende di 
su awa (y coriente) , un necesidad pri- 
mario pa biba, Mike no ta Mike: e ta 
minister Mike y mester tuma respon- 
sabilidad como minister. 

Un otro ehempel: e caso di e ley di ca- 
cho. Ta bon cu polis por duna boet 
mas halto awor. Sinembargo, na final ta 
keda den nos man tambe. Ban cuminsa 
tuma nos responsabilidad entrante 18 
di maart. Banda di saca potret di tur e 
museonan, tram, monumento y activi- 
dad den bario, ban saca riba nos paranda 
nacional tambe potret di cacho cu no ta 
cuida bon of ta cana los riba caya. Y haci 
manera un conteo nacional di cacho riba 
‘caya’. 

Tuma responsabilidad, pa bo mes of 
hunto, basta baha ta rekeri sacrificio. 
Pero menos hende ta dispuesto awen- 
dia pa sacrificia algo importante. Mien- 
trastanto e sentimentonan aki - tuma 
responsabilidad, sacrificio - ta duna nos 
e sentido di orguyo. Y orguyo ta e emo- 
cion principal ora nos ta hisa nos ban- 
dera, canta nos himno y celebra 18 di 
maart. □ 


Polis: 


Hopi peticion pa campamento 

ORANJESTAD - Tur aña 
despues di carnaval, cam- 
pamento ta e temporada 
di mas gusta. 13 di maart 
tabata e ultimo dia pa 
haci peticion pa permiso 
pa campa. segun vocero 
policial suplente Liliana 
Rasmijn, tabatin hopi 
peticion. 

Comportacion riba beach 

Na momento cu haci peti- 
cion, ta ricibi e puntonan cu 
mester cumpli cu ne den e 
permiso. ora haya e permiso 
den man, ta wordo avisa 
atrobe riba kico tur bo no 
mag di haci riba beach u con 
mester laga e tereno. Segun 
sra. Rasmijn tur aña tin me- 
sun problema, pero cada aña 
e ta bahando, pasobra cuerpo 
policial ta busca diferente so- 
lucion. Por ehempel e parti 
di Playa, nan ta bay purba 
pone baki grandi di sushi, 
pa e hendenan (Serlimar) no 
mester pasa piki sushi tur dia 
manera antes. Pero cuerpo 
policial ta bisa cu hendenan 


mester corda pa laga e tereno 
limpi manera cu a hay’e. E 
consecuencia ta, cu otro aña 
cu bay haci peticion bo no ta 
baha hay’e mas, sra. Rasmijn 
a bisa. 

Comportacion 

E ta keda na cada mayor pa 
wak pa nan yiunan, special 
e muchanan chikito. Per- 
cura pa nan ta bon hunta cu 
"sunblock”, wak pa ora nan 
ta Banda di lama tin hende 
adulto pa supervisanan, pero 
corda cu e adulto aki tambe 
mester por sa landa den caso 
cu e mucha ta den problema, 
e por cuminsa yud’e di biaha. 
Tambe mester tira un bista 
riba e hobennan, papia cu 
nan riba molester di bisiña, 
musica duro weganan entre 
otro. 

"Den e reglanan ta poni cu 
den siman por toca musica te 
cu lOor di anochi y den Fin 
di siman, te cu 12or. Tanten 
cu bo no ta stroba esunnan 
campando rond di bo.” 


Areanan di campamento 

Riba local ta e areanan des- 
igna pa campamento, esaki 
a keda mesun cos. Playa ta 
encera e area di linear park 
unda ta pidi pa no para riba 
trottoir. Segun sra. Rasmijn 
ta purbando di haci e espacio 
cu ta wordo uza pa Kiwanis, 
un parkeerplaats pasobra au- 
tonan mal staciona lo wordo 
getakeld. Na San Nicolas 
tambe por campa na areanan 
manera antes pero tin cam- 
bio den unda e trailernan 
por wordo poni. Locual sra. 
Rasmijn a bisa ta, cu en a 
compronde cu lo reuni cu e 
campistanan adelanta, pa bisa 
kico por y kico no por y stip- 
ula tur cos bon, pa dia 29, no 
bin problema di ken a yega 
prome entre otro. Na Oran- 
jestad tambe lo haci esaki pa 
soluciona tur cos prome cu 
inicio di campamento. 

"Ley ta bisa 29 di maart pa 
12or di merdia por cuminsa 
campa, no bay mas prome. 


pasobra lo no permiti niun 
hende marca tereno y cum- 
insa prepara cos prome cu 
esey.” 

Permiso 

E permiso mester ta visibel 
di tal forma cu ora polis yega 
pa controla, nan por wak e di 
biaha. ”No play sabi y pone 
den permiso por ehempel 5 
tent, 1 wc y 1 speaker, y ora 
cu yega controla ta mira tur 
cos ta dobel. Den e caso aki, 
polis lo pidi pa kita locual ta 
extra of mester paga pa cada 
articulo poni riba e tereno. E 
ta 7,50 florin pa cada articulo 
extra poni riba e tereno.” E1 
a sigui bisa cu den e permiso 
tambe tin stipula cu EHBO 
kit ta esencial, grill di gas so 
por uza, candela ni carbon no 
ta permiti pa uza riba beach. 
Si haya un personahe cu es- 
aki, e lo por haya multa y ta 
core risico pa perde su per- 
miso, pasobra e ta poni den e 
permiso. Esaki ta importante 
pa conservacion di Aruba su 
beachnan. □ 

Sospechoso di asesinato haya cu 


ORANJESTAD - E caso 
penal contra Nathanien 
Ras (Baba) a dura oranan 
largo y informacionnan 
hopi interesante a bin di- 
lanti. Bon Dia Aruba a pu- 
blica e parti di exigencia 
di Fiscal y awe ta publica 
e parti di tratamento di e 
caso den Corte. 

Hues a puntra Ras si ta ber- 
dad di a tira mata Brete y her- 
ida Petrocchi. Ras a bisa cu e 
no tin nada di haci cu e caso. 
Hues a puntra si e tabata bon 
amigo di Graciete. E1 a bisa cu 
si. E mesun dia ey Graciete a 
wordo tira mata. Ras a bisa cu 
e no kier a bisa nada riba esey. 
Hues a puntra si e tabata rabia. 
Ras a bisa cu esey ta sosode tur 
biaha den bida. Hues a bisa cu 
tin indicacionnan cu Ras ta- 
bata hopi afecta y tabata yora. 
Ras a bisa cu esey ta algo nor- 
mal cu ta pasa cu tur hende. 
Hues a mustra cu for di tap di 
telefon, por a scucha cu famia 
tabata preocupa cu Ras lo bay 
haci algo door cu Graciete 
a wordo tira mata. Ras a bisa 
cu e no tin nada di bisa riba e 
asunto ey. 

Sospechoso a bay regla cuenta 
Hues a bisa cu for di e relato 
di Recherche por compronde 
cu Recherche a pasa banda di 
United Dinner durante dia 
despues di e asesinato di Gra- 
ciete caminda Ras y otro per- 
sonanan tabata. Hues a pun- 
tra Ras si e ta corda kico el a 
bisa e miembro di Recherche. 
Ras no ta corda kico el a papia 
cu Recherche. E no ta corda 
tampoco ki ora tabata. Hues a 
mustra cu segun miembro di 
Recherche, Ras a bisa cu e mes 
lo bay regla e asunto aki. Ras 
a bisa Hues cu e no tin nada 
di haci cu e caso aki y no ta 
corda kico e lo a bisa e Recher- 
che. E1 a bisa cu e tabata bou 
influencia di alcohol. E1 a bisa 
cu despues di e matamento di 
Graciete, nan a cuminsa bebe 
alcohol banda di United Din- 
ner. E1 a bay duna condolencia 
y nan a bebe masha hopi. 

Hues a mustra cu mayornan lo 


a bisa cu Ras a expresa cu e lo 
bay mata tur. Ras a bisa Hues 
cu e no a bisa esey nunca. 
Hues a bisa cu Ras su tanta a 
bisa cu Ras a bisa cu e lo bay 
sali anochi. Ras a remarca cu 
te asina leu cu e ta corda, e no 
a papia cu su tanta. E tabata 
na cas di su tanta cerca su yiu. 
Hues a bisa cu e tanta a bisa cu 
Ras a bay cu e scooter. Ras a 
bisa cu no ta berdad y cu el a 
bay cu otro hende pero no por 
bisa ta ken pa su mesun sigu- 
ridad. Ras ta para riba cu e dia 
ey e no a core scooter y cu e tin 
un brommer y cu e no a core e 
brommer tampoco. E1 a ripiti 
cu el a bay cu un amigo. 
Sospechoso ta para riba un no 
Hues a bisa cu Recherche a 
scucha combersacion anochi 
caminda e tata a yama Ras y 
ta parce cu Ras lo tabata na 
Wanboy cu su brommer. Ras 
a splica cu el a bay cumpra 
marihuana. Door cu e brom- 
mer su gasolin a caba el a pidi 
pa haya gasolin. Albert a busca 
5 florin di gasolin pe. E1 a bisa 
cu na su tanta tin un scooter di 
un persona cu e conoce. E1 a 
bisa Hues cu el a bay drumi y e 
guy di e scooter, Polis a cera su 
persona. Ora el a lanta el a bin 
haya sa esey. Hues a puntra si 
e conoce un tal L. (Chokoy). 
Hues a bisa cu L. a declara cu 
el a hiba e scooter na cas di 
e tanta. Ras a bisa cu e no sa 
esey. L. tambe lo a bisa cu den 
e scooter tabatin dos arma. Ras 
a bisa cu e no sa esey. Hues a 
haci Ras serie di pregunta en- 
cuanto L. y el a bisa cu L. no 
sa bay cerca dje sino un primo 
di dje. E1 a bisa cu banda di 
9.30 di anochi, e tabata na cas 
y a huma marihuana cu su tata 
y su omo. Tambe tabatin un 
amigo di nan. Hues a puntra si 
nan a cende candela. E1 a bisa 
cu normal nan ta cende can- 
dela pafo pa core cu sangura. 
Hues a bisa cu tin testigo a bisa 
cu banda di 9.30 di anochi, Ras 
tabata core riba un scooter den 
Tanki Leendert. Ras a des- 
menti esaki. Hues a menciona 
nomber di dos persona cu a 
describi con Ras tabata bisti 


y cu el a ofrece nan marihua- 
na. Un di nan a hasta bisa cu 
e scooter ta di Albert Vrolijk. 
Ras a desmenti y a remarca cu 
e no por tabata na cas y na me- 
sun momento na Tanki Leen- 
dert. E ta haya cu nan ta gaña. 
Hues a remarca cu por ta cu ta 
Ras ta gaña. Ras a remarca cu e 
tin 16 luna cera por nada den 
KIA y esunnan cu ta envolvi ta 
afo. Hues a remarca cu Ras su 
tanta y dos otro persona a bisa 
cu Ras a core e scooter di Al- 
bert Vrolijk. 

Hues a puntra Ras, ki ora el a 
haya sa di matamento di Brete. 
Segun Ras, nan tabata mira 
television y na canal 13 a pasa 
esaki den boletin extra. In- 
vestigacion ta mustra cu a tap 
10.30 di anochi e tata di Ras ta 
papia cu e tanta. E tata a pun- 
tra e tanta si Ras tabata na cas y 
e tanta a bisa no. Segun Ras, e 
tabata na cas den un otro cam- 
ber y ta kere cu e tanta a bruha. 
E tanta lo a bisa cu Ras a bay cu 
e scooter di Albert. 

Hues a mustra cu na e luga di 
asesinato, testigonan a bisa cu 
un scooter a pasa cu dos perso- 
na ariba. E scooter tabata core 
riba caminda y na altura cas nr. 
161, e pasahero di e scooter a 
los tironan. Marco Brete a su- 
fri un tiro na su cabes cu a cau- 
sa su morto. A base di declara- 
cion di testigonan, Recherche 
a conclui cu e scooter a core 
bay direccion na cas di e tanta. 
Polis a haya notificacion cu 
riba un veld tin cosnan kima. 
Segun Ras, un tal Juni a fia e 
scooter y no a trece mas. E ta 
haya cu e ta cera pero esun cu 
a causa e morto mes ta liber. 

Dos sospechoso deteni 

Hues a mustra cu tanto Ras 
como Vrolijk a wordo deteni 
na un cas y a haya polvo di 
bala riba nan man. (NFI) Fo- 
rensic Institute Hulanda a bay 
haci investigacion. Ras ta des- 
menti di a tira y a bisa Hues 
cu na United Dinner el a duna 
man na tur esunnan presente 
y e hendenan lo por tin arma. 
Tambe el a duna man na Polis 
y por bien ta cu e marca di pol- 


revolver 

vo lo ta di nan. E1 a desmenti 
di a tira arma e dia ey. 

Hues a bisa cu e testigo H. a 
bisa cu un di esunnan riba e 
scooter tabatin un rabo di ca- 
bey y cu esey ta Ras. Ras a re- 
marca cu e no ta e unico cu tin 
un rabo di cabey den Madiki. 
E1 a bisa Hues cu e no tin rabo 
sino dread. Hues a remarca 
cu na Polis, Ras no kier a pa- 
pia nada y awor den Corte e 
ta papia. Ras a remarca cu den 
Corte e ta papia e berdad y cu 
Polis no a haci investigacion. 
Hues a puntra si e sa kende a 
tira. E1 a bisa cu e no sa y si e 
sa mes e lo no papia pasobra e 
ora ey su bida ta core peliger. 
Hues a remarca cu tin hende 
a mira Albert lomba sunu y 
no ta compronde pakico si tin 
molester di sangura. Albert ta 
bay cana lomba sunu. Ras a re- 
marca cu pa motibo di e can- 
dela tur e sanguranan ta bay. 
Hues a puntra Ras si e sa ken 
a tira Graciete mata. Stanley 
Geerman ta esun cu a tira 
mata. Ras a bisa cu e conoce 
Geerman. Hues a bisa cu 
Geerman sa sinta bou palo 
di e cas unda Brete a wordo 
tira mata. Ras a bisa Hues cu 
e conoce Petrocchi tempo di 
scol pero no conoce Marco 
Brete. 

Hues a puntra si Ras no a 
bay tira Brete pasobra a mata 
Graciete. Ras a bisa cu e no 
sa. Hues a keda haci pregun- 
tanan y Ras na dado momento 
a cuminsa zwaai man y bisa 
cu no ta berdad cu el a core e 
scooter pasobra el a bay drumi. 
Hues a remarca cu tin dife- 
rente declaracion di person- 


anan cu ta bisa cu Ras a core 
scooter pero Ras ta para riba 
no. E1 a bisa cu pakico e hen- 
denan ta bay gaña. 

Posesion di arma 
Ras a bisa cu el a busca e arma 
pasobra e tabata sinti su mes 
menasa. E arma tabata un re- 
volver cu balat. E1 a bisa Hues 
cu nan ta sospecha cu ta el a 
mata y dos pa tres biaha un 
grupo di persona a bin rond 
di e cas. Awor e tin cu wak su 
caya bon pasobra hopi hende 
kier mat’e pa algo cu e no a 
haci. Hues a puntra con e sa 
cu nan ta busca su persona pa 
mata. Ras a bisa cu hende ta 
papia y hasta riba facebook el 
a haya menasa. Hues a pun- 
tra pakico e tin miedo. Segun 
Ras, nan ta papia cu nan ta bay 
mat’e pasobra nan ta sospecha 
cu el a mata Brete. 

Tambe Ras ta wordo acusa 
cu 7 Februari 2014 e tabatin 
arma. Segun Ras ta berdad cu 
e dia ey un persona a bay su cas 
cu e pistol y el a tuma e pistol 
y saca un potret di dje riba su 
cel. Hues a bisa cu investiga- 
cion ta mustra cu e pistol aki 
a wordo uza pa tira diferente 
caminda. Ras a bisa cu e no sa 
di nada. Hues a puntra Ras pa 
menciona nomber di e per- 
sona for di kende el a haya e 
pistol tene. Ras a bisa cu e no 
ta menciona nomber pa su 
mesun siguridad. 

Hues a mustra cu Ras tin un 
carchi castigo cu ta mustra 
algun violencia, posesion di 
arma. Segun Ras, pa un caso 
e tabatin arma pero e otronan 
no. Manera ta conoci, Fiscal a 
exigi 18 aña di prizon pa Ras y 
awor Hues ta bay studia e caso 
pa dentro di lagun siman dicta 
sentencia. □ 

Segun Mediador di Gohierno 

Mester papia cu otro sectornan riba 
adaptacion di ley 1613X 



ORANJESTAD - Media- 
dor di Gobierno sr. An- 
selmo Pontilius ta haya cu 
e necesidad pa bin cu un 
adaptacion na e ley lab- 
oral 1613X t’ey, pero esaki 
mester wordo consulta cu 
varios sector y no cu un so. 
E mes a participa y facilita 
un encuentro entre min- 
ister di Labor y sindicato 
STA, pa busca un formula 
legal pa flexibilisa e ley aki 
un poco. 

Sr. Pontilius a declara na Bon 
Dia Aruba cu e ley 1613X di 
nos codigo civil, ta uno ma- 
sha original riba su mes. E no 
ta un ley cu por ehempel, bo 
ta hay’e na ordenamento legal 
di otro paisnan di Reino. Sino 
cu nos pais a introduci e ley 
aki, pa motibo cu den añanan 
70 y 80 sindicatonan a forsa 
pa bin cu un proteccion di e 


trahadonan. 

Nan a bin cu e ley aki pa mot- 
ibo cu hopi hende tabata traha 
cierto trabou, por ehempel, 
como cahero pa seis luna y 
despues nan tabata mand’e 30 
dia cas. Despues di e periodo 
aki nan tabata tum’e di nobo. 
“Pa e motibo ey, nan a bin cu 
e ley aki pa brinda un tiki di 
proteccion”, el a bisa. 

Flexibilidad 

Aworaki nan ta pidiendo un 
poco flexibilidad, y no pa 
elimina e ley 1613X. Media- 
dor di Gobierno a indica cu 
despues di e encuentro aki, 
e mandatario a keda di bay 
analisa e ley aki internamente 
y pidi conseho huridico. Sr. 
Pontilius ta bisa cu mester 
analisa e ley aki particular- 
mente pa e sector di con- 
struccion. Pero mester tene 


cuenta cu e ley no ta aplicabel 
pa e sector construccion so. 

Mediador di Gobierno a con- 
seha pa tuma contacto cu e 
otro gremionan pa tene cuen- 
ta cu e cambio pa flexibilisa- 
cion di e ley 1613x. E ta in- 
dica cu aunke eventualmente 
un sector manera e construc- 
cion tin mas necesidad di un 
cambio, ta importante pa tene 
cuenta cu opinion di otro 
sector, pa cual e ley tambe ta 
aplicabel. 

“E ta un proceso cu mester 
cana su caminda. Den todo 
caso speransa ta, cu gobierno 
lo mester atende cu un peti- 
cion cu ta riba mesa”, el a 
bisa. 

Sector construccion 

Tur cos ta mustra cu e sindi- 
cato cu ta representa e traha- 


donan di construccion ta di 
acuerdo pa bin cu un adapta- 
cion di e ley menciona. 

Presidente di sindicato STA, 
sr. Diego de Cuba a yega di 
expresa cu nan ta di acuerdo 
pa bin un flexibilisacion di e 
ley 1613X. E intencion ta pa 
uza e trahadonan cu ta traha 
cu e companianan grandi di 
construccion den proyecto 
specifico cu por tin, den otro 
proyecto den caso di cualkier 
eventualidad. 


E ley aki ta implica cu ora tin 
proyecto grandi, caminda no 
tin suficiente trahado local, 
gobierno ta haci un excepcion 
pa pone hende na trabou pa e 
temporada cu e proyecto ta 
andando. Sinembargo e limi- 
tacion cu nan ta wak ta, cu e 
trahadonan ta keda exclusi- 
vamente mara na e proyecto 
aki. Pero dificilmente e com- 
pania por haci uzo di e traha- 
donan aki pa otro proyecto, 
ya cu e lo bira un violacion di 
e ley.Q 


KWF ta sigui traha riba conscientisacion 

Hendenan no ta atende charla di prevencion te ora cancer bati na nan porta 



ORANJESTAD - Presi- 
dente di fundacion Kon- 
ingin Wilhelmina Fonds 
(KWF), sra. Lilian Prince 
ta lamenta cu tin hende- 
nan cu ora nan ta wordo 
diagnostica cu cancer, 
di biaha nan ta cuminsa 
critica cu no tin charla di 
conscientisacion. Pero e 
experiencia cu e funda- 
cion aki tin ta cu tanten e 
malesa aki no bati na por- 
ta di e persona, nan no ta 
bin atende e tipo di char- 
lanan aki. 

“Tin biaha e persona no ta 
duna e asistencia. Mas bo ta 
hacie den un grupo chikito, 
pero nos kier hala e atencion 
di hopi publico”, el a declara 


na Bon Dia Aruba. 

Mas charlanan 

Recientemente nan a organisa 
un charla riba cancer di pan- 
creas y colon cu a hala hopi 
atencion. Proximamente nan 
lo bini cu dos charla mas pa 
sigui conscientisa nos comu- 


nidad tocante problematica di 
cancer. Na luna di juni prox- 
imo nan lo bin cu un charla 
tocante cancer di pulmon y e 
di dos lo ta riba cancer di ma- 
triz. 

“Nos ta purba di bin cu e 
dos charla aki pasobra nos 


ta mira e necesidad...”, el a 
bisa. Sinembargo sr. Prince 
ta lamenta cu e fundacion aki 
ta organisa e tipo di charlanan 
aki cu specialistanan y exper- 
tonan riba e materia, pero e 
asistencia di publico ta laga 
hopi di desea. 

Prevencion 

E1 a recorda cu e trabou di 
KWF ta pa traha riba preven- 
cion. Y nan lo sigui traha riba 
e tereno aki, aunke den pasa- 
do nan a pasa den mal experi- 
encia cu no ta haya hende pa 
atende nan charla informati- 
vo. Pero e ta bisa cu e funda- 
cion ta satisfecho cu pocopo- 
co e mentalidad aki a cuminsa 
cambia, y nan ta haya cu awor 
ta e momento adecua pa sigui 
intensivamente cu nan cam- 


paña di conscientisacion. 

Colecta 

Di otro banda e fundacion ta 
sigui brindando su ayudo na e 
pashentnan cu mester di dje. 
“E necesidad ta grandi den 
comunidad”, el a bisa. 

Den e ultimo fin di siman di 
e luna aki, KWF ta cuminsa 
cu nan campaña di colecta. E 
ta bisa cu unabes cu luna di 
april drenta e prome siman 
ta Semana Santa, e ta un si- 
man sagrado pa KWF tambe 
y nan no ta bay subi pa col- 
ecta. Pero despues di esey te 
dia 16 di mei, KWF ta colecta 
tur diabierna cu diasabra. Ya 
cu loke nan ta haya di nos 
comunidad, e ta bay bek den 
comunidad.Q 

Pa Lahoratorio Nacional hira fundacion hou hospital 


Gobierno a firma convenio cu Horacio Oduber Hospital 



fundacion bou hospital a bin 
na mesa. Y gobierno a scoge 
esaki como miho opcion. 

E laboratorio no tabata opera 
pa hopi tempo manera mes- 
ter ta pa falta di entre otro 
placa, personal y material. 
Bon Dia Aruba varios biaha 
a skirbi cu e laboratorio dado 
momento no por haci cierto 
testnan, entre otro pa detecta 
cancer, y salud di pashentnan 
tabata core na peliger. Segun 
e minister awor cu e futuro 
nobo e laboratorio si por me- 
hora; e parti fmanciero pa 
asina por haci inversion nec- 


esario y pa mehora calidad di 
servicio. Di banda di hospital, 
e director financiero Theo de 
Kool ta bisa e comision tra- 
hando riba fmalisacion di e 
detayenan desde siman pasa, 
tambe ta inclui representa- 
cion di parti di Imsan, e cen- 
tro medico na San Nicolas. 
Mester percura pa e condi- 
cionnan di trabao di e em- 
pleadonan wordo bon regla, 
segun e, entre otro revisa e 
protocol social cu a firma 
dos aña pasa. Un di e cam- 
bio grandi ta cu e laboratorio 
mester keda habri 24 ora. Q 


ORANJESTAD - Diabier- 
na ultimo gobierno repre- 
senta pa minister di Salud 
Publico, Alex Schwengle, 
a firma un convenio cu 
Horacio Oduber Hospital, 
pa lanta un fundacion cu 
lo maneha e Laboratorio 


Nacional (Landslaborato- 
rium). 

Cu esaki e mandatario ta in- 
forma, cu e Tuturo di e ser- 
vicio ta garantisa y cu e em- 
pleadonan proximamente lo 
pasa for di status di ambte- 
naar pa empleadonan di un 


fundacion’. E proceso aki 
mester ta completo prome 
cu fm di juni 2015 y e man- 
datario a curasha tur partido 
envolvi den e firmamento di 
e convenio, esta Gobierno, 
Hospital, empleadonan di 
Landslaboratorium, pa cum- 
insa cu reunionnan dialuna 
caba pa fmalisa tur detaye 
necesario. 

Ya ta hopi aña (casi 20) cu a 
pasa pa gobierno concretisa e 
independisacion di e labora- 
torio. Prome tabatin e camin- 
da pa privatisa pero aña pasa 
ora e minister a pone e inves- 
tigacion pe futuro den man di 
banco AIB, e opcion di lanta e 

ORANJESTAD - Luna pasa a cera bon atrobe pa tur- 
ismo: e cantidad di bishitante a aumenta cu 13.9%. 

Esaki minister di Turismo a informa ayera. Mas detaye e ta 
duna awe. E crecemento ta trata di turistanan cu ta keda na 
Aruba, pues no di crucero. E mercado principal di Merca 
tambe ta keda desaroya fuertemente; un aumento di 5.8%. 
Latino America ta sigui e rumbo di crecemento, na februari 
cu 62.2%. E unico mercado cu ta keda atras ta esun di Europa; 
15.3% di turista menos a bishita Aruba luna pasa. 

Den e prome dos lunanan di e aña aki, e cantidad di turista a 
crece cu casi 18%. □ 

Auto a bolter cu mama 
y dos yiu 



ORANJESTAD -Diasabra mainta poco pariba di Aero- 
puerto riba caminda principal un auto ta bolter pazuid 
di caminda. 

Patruyanan policial y ambulance ta acudi na e sitio. 
Autoridadnan ta wordo informa cu tin un señora y su 
dos yiunan den e auto ora cu esaki a bolter. 



Polis a tuma nota cu e auto tabata biniendo di direccion pabou 
y bayendo direccion pariba . Segun e señora su declaracion, 
un auto a yega bira diripiente su dilanti, e chauffeur a perde 
control y baha caminda drenta mondi bolter cu e Yaris. Per- 
sonal di ambulance na e sitio a atende e mama, e baby y un 
mucha grandi despues di esey a transporta nan pa hospital pa 
atencion medico mas avansa.Q 




Dama a dal homber riba bais cu auto 


SEROE PATRISHI- Pa 
algun tempo caba tin un 
hende muhe loco tras di 
un hende homber cu ta 
kedando den un aparta- 
mento na su cas. Pero e 
homber no tabata duna 
atencion na e muhe y ta- 
bata kier su bida trankil cu 
otro señora pero e muhe 
no kier tende nada. 

E señora ta manda men- 
sahenan romantico pa e 
homber , bisando cu su cur- 
pa ta bon etc. Pero tur cos a 
cambia diasabra atardi ora cu 
e homber tabata riba su bais 
coriendo Tanki Leendert 
pa drenta Seroe Patrishi. E 
homber a scucha un auto su 
tras y ora el a bira wak, esaki 
a trot bin den su direccion pa 
trapa riba dje y e homber a 
bula pa scapa su bida. E1 a bay 
cay riba e auto y e auto a kibra 
su bais completo. E auto cu ta 
un Suzuki Alto blanco, a core 
bira bek den direccion di e 
homber y a resulta cu tabata e 
señora, kende ta loco su tras. 
E muhe a menasa e persona 
cu e lo bay bati su pareha cu 
e tin. E muhe a cuminsa un 
discusion cu e homber na 
e sitio y despues e muhe a 
ranca bay su cas. E homber 
tabata levemente herida na 


su brasa. Polisnan a yega na e 
sitio y a cera e area pa depar- 
tamento tecnico di polis haci 
nan investigacion y recherche 
tambe ya cu esaki ta un inten- 
to di asesinato. E arma den e 
caso aki ta e auto. Despues 


di algun rato e señora a bay 
warda di Shaba unda el a en- 
trega su mes y e auto a keda 
confisca pa autoridad. 

E homber a bay warda di Po- 
lis despues pa haci un denun- 
cia oficial. □ 

Dos hende ta resulta herida 
den accidente 

SAN NICOLAAS - Diadomingo marduga riba Bern- 
hardstraat na altura di e watertoren, ta sucede un ac- 
cidente entre un auto cu un autobus. Dos persona a 
resulta herida. 

Patruya di San Nicolas ta acudi na e sitio y topa cu un autobus 
y un Toyota Camry kibra riba e caminda. 

Segun por a compronde cu e autobus tabata bayendo pabou 
riba Bernhardstraat y e chauffeur di e Camry ta sali for di e 
T-weg pazuid di caminda sin duna preferencia na e autobus. 
E consecuencia ta obvio cu e vehiculonan ta dal contra otro. 
E Camry a bay dal riba muraya cu tin na e skina, den e auto- 
bus tabatin e chauffeur y un pasahero cu a resulta herida y a 
keda atendi pa personal di ambulance. Q 

Candela na costa noord a afecta area 

di Hotel 

NOORD- Diabierna mer- 
dia habitantenan di Cal- 
bas a raporta na reportero 
di Bon Dia Aruba, di un 
huma insoportabel cu ta- 
batin den e bisindario. E 
persona cu a yama tabata 
basta disgusta di e situa- 
cion y a expresa di ta har- 
ta di e molester di huma. 
Ora nos reportero a yega den 
e area a tuma nota cu real- 
mente tin un candela basta 
grandi den e area y cu e huma 
a plama completamente den 
e area di Calbas, Moko, Ku- 
dawecha, bay te Bubali pa un 
parti di e area di hotel. 

Desde e tanki di Jaburibari 
por a tuma nota cu e candela 
lo ta uno di mondi y e tabata 
mustra grandi. E tabata ex- 
tende patras di e rancho cu 
tin na Jaburibari na cas di 
famia Eman y por a consta- 
ta via otro angulo cu e can- 
dela aki tabata den mondi di 
Bushiribana bay abou. 

Desde e punto cu e reportero 
tabata ubica e no por a men- 
ciona si ki tipo di sushi taba- 
tin na candela. 

Si por a observa cu real- 
mente esaki tabata un mo- 
lester grandi. Desde trem- 
pan den oranan di merdia 
te cu atardi e situacion aki a 
keda molestia e habitantenan 
di e bisindarionan cu a keda 
afecta pa e huma.Q 


Falta di duna preferencia ta ocasiona 

accident 


PLAYA - Diasabra algo 
pasa di 4’or di atardi riba 
J.E Irausquin Boulevard 
na altura di Alhambra ta 
sucede un accidente entre 
un auto y un motociclista. 
Di biaha patruya ta acudi na 
e sitio y ta constata cu chauf- 
feur di un Kia Sportage a 
sali di e crusada pabou di 
caminda,y ta subi caminda 
pa bay direccion Caya Punta 
brabo, sin a duna preferencia 
na un motociclista biniendo 
di direccion zuid. E chauf- 
feur di e brommer a resulta 
levemente herida y ambu- 
lance a acudi na e sitio pa 
atende cu e persona herida. E 
brommer a keda basta kibra 
y polis a logra hala esaki na 
banda di caminda. □ 

E futuro di drones 
ta den aire 



Drones chikito, roos, esu- 
nan pa saca selfie, pa uzo 
di polis, drones cu ta bula 
riba nan mes, e posibildad 
y limite di drones ta prac- 
ticamente tur caminda y 
sigur e Consumer Elec- 
tronics Show (CES) na 
Las Vegas. 

Na Aruba tambe nos tin al- 
gun experto riba esakinan, 
y ta wordo uza hopi pa saca 
imagen di gruponan grandi 
riba caminda manera na car- 
naval of na un marathon, du- 
nando un bista di halto unda 
un personal mes, no por yega 
facilmente. 


"Drones sigur ta e producto 
cu mas ta wordo papia riba 
dje,” segun Ben Wood un 
analista. Segun prijsnan baha, 
por spera varios como regalo 
fin dia aña bou di kerstboom, 
el a agrega. CES a bisa cu e 
mercado lo bal mas o me- 
nos 130 miyon den 2015, 
50% mas halto cu den 2014. 
Den algun aña e expertonan 
ta spera cu e mercado ta bal 
1 biyon dollar. Pero no ta tur 
cos ta stabiel den e mundo 
di drones. Tin dos problema 


grandi actualmente cual un 
di nan ta poder y regulacion. 
Na Merca e Federal Aviation 
Authority (FAA) tin regla- 
nan hopi estricto riba e uzo 
comercial di un drone. Jim 
Williams, manager na FAA 
den e departamento di in- 
terogacion, a bisa cu e regu- 
lacionnan pa uzo comercial 
ta estricto pa motibonan hopi 
importante. 

"Hende cu ta wordo paga pa 
haci un cierto trabou lo riesga 
mas pa cumpli cu esaki,” el a 
bisa. Y pa e hecho cu e apara- 
to ta bin cu un camara, hende 
ta cuestiona nan privacidad. 
Tambe tin preocupacion riba 


e duracion di bateria. Sr. Wil- 
liams a bisa cu el a bay den 
contacto cu diferente com- 
pania cu ta produci drones na 
CES, y e bateria averahe di un 
drone ta 20 minuut. Cu al- 
gun cu ta maneha solamente 
10 minuut di vuelo. Un com- 
pania ta bisa cu su aparatonan 
por bula pa 50 minuut. 

Un di e frustracion mas gran- 
di ta bida di bateria, segun sr. 
Wood. ”E no ta comun pa 
haya mas di 15 minuut di 


uzo, y ta mira poco desaroyo 
pa e parti aki.” Pa uzo pro- 
longa, usuarionan ta wordo 
forsa pa cumpra mas bateria, 
cual ta significa mas placa.” A 
pesar di tur e contratiempo, 
ta mustra cu drones a bin pa 
keda, y esunnan presenta na 
CES ta algun bon ehempel di 
locual mercado mester awor- 
aki. 

Diferente modelo 
di drone 

E drone pa saca selfie yama 
Hexo+ bula te cu 60 meter 
halto y ta draai ronchi rond 
dibo, sacando un tremendo 
selfie. E tin un duracion di 
bateria pa vuelo di 15 minuut 
y eventualmente ta costa 1500 
dolar, e por bula su mes, pero 
lo aterisa su mes si e bay leu 
for di coneccion di bo tele- 
fon. Shareholder di e drone ta 
bisa cu bo no mester di nin- 
gun experticio pa maneh’e. 
"Den nos cultura di selfie, 
tur hende kier e miho potret 
di nan mes, nos kier duna 
usuarionan e experiencia 
aki.”EHang un otro compa- 
nia a dicidi pa dirigi su drones 
riba e mercado femenino, 
cual a resulta un hit pa esun- 
nan cu gusta e color aki apa- 
rentemente. "Mayoria hende 
ta kere cu drones ta pa hende 
homber,” segun Kai Jianes di 


EHang. "Pero nos ta hayando 
hopi hende muhe cu ta surf, 
subi piedra y diferente otro 
actividad, cu nan kier saca 
potret of graba nan experi- 
encia.” Sea nan kier un video 
cu e color ros ainda mester 
wordo demostra como cu e 
bastante nobo, pero e drone 
preto yama Ghost, cu EHang 
tin ya ta un miho bendi, 
sr. Jianes a bisa.”E formato 
quadcopter a bira algo hopi 
popular, y ta hopi stabiel. ” e 
no mester espacio pa lanta y 
ta mas eficiente riba energia.” 
E baterianan den e ghost ta 
dura 30 minuut mientras cu 
e drone premium di EHang 
cu yama Skyway por bula 
50 minuut. E diferencia den 
tempo ta refleha den costo di 
e drone. skywak ta costa 5000 
dollar, compara cu un prijs 
inicial di 375 di Ghost sin e 
parti necesario pa pone e ca- 
mara. 

E X3, di Hubsan, ta chikito 
suficiente pa fit den un plant'i 
man. Pakico su uzo ta? "Aki- 
nan ta unda nos ta spanta nos 
amigonan,” e representante di 
e compania a bisa. E ta un cos 
pa hunga cu ne den oficina 
nan a agrega. Segun e rep- 
resentante esey tabata locual 
mas nan a bende Pasco aña 
pasa. Na un balor di 200 dol- 


lar, e ta un cos di hunga caro 
pa den oficina, specialmente 
pasobra e por bula solamente 
10 minuut prome cu e mester 
bolbe charge. Y a pesar cu e 
ta hopi chikito, e no ta esun 
di mas chikito riba e merca- 
do. Hubsan mes ta traha uno 
tamaño di un dede cu no tin 
camara, e Nixie. 

Tambe tin locual nan ta 
yama e DJI drone stick, cual 
ta permiti e drone su camara 
wordo uza, ora cu no por uza 
e drone. E tin e opcion pa e 
camara keda firma den un 
direccion, of cu e camara por 
move segun movecionnan, 
uzando un smartphone como 
e "viewfmder”. Te ainda esaki 
ta un prototipo y e lo aco- 
moda e camara di DJI mes y e 
camara faborito di usuarion- 
an, cual ta e Go Pro. Michael 
Shabun i DJI. Bisa cu nan ta 
produciendo nan mesun ca- 
mara, pero hende gusta Go 
Pro mucho hopi. 

Mientras cu tin e retonan 
ariba menciona, na Merca ya 
tin cuerpo policial cu a bira e 
prome pa haci uzo di drone 
como un manera oficial di 
siguridad di polis, pues FAA 
pocopoco ta birando menos 
stricto cu su reglanan. FAA 
haya mientrastanto mas cu 
200 peticion di uzo comercial 
di drones. □ 

Talento local 

Karixon a lansa di dos 
video musical 



wffiyoN 



ZAR 


ORANJESTAD - Musico 
Genard Mohammed miho 
conoci como Karixon ta 
un DJ/ productor hoben, 
cu a caba di lansa un video 
musical graba aki na Aru- 
ba titula "Miss You Too" e 
cantica ta feature artista 
Z.A.R. 

Karixon a conoce e artista tres 
aña pasa, via un otro amigo 
riba Facebook, e tabata sa 
cu Karixon ta un productor, 
siguientemente a referi Kar- 
ixon na su amigo cantante. 
"Mi a traha un cantica cu ne, 
cual ta esun cu mi a lansa. E 
resultado ta un cantidad cu a 
wordo cambia y ahusta du- 
rante e ultimo tres añanan 
cu a pasa.” Segun Karixon el 


a wanta pa saca e cantica, pa 
ora e sali e ta completa cu su 
video tambe. 

E meta di Karixon ta pa bira 
un productor di video inter- 
nacional, el a yega di toca na 
Boneiro, Corsou y Hulanda, 
pero e tin metanan mas gran- 
di cu esey. Algun ehempel 
cu el a duna ta Ultra Music 
Festival of Tomorrowland. 
”Pa yega eynan bo mester ta 
un bon DJ, poniendo hopi 
atencion na e publico. Ami 
ta promove mi mes como 
un DJ/ productor Electric 
Dance Music (EDM), cual 
ta un otro nomber pa musica 
House. Pero si nan pone mi 
toca den un club, mi ta cum- 
insa cu Urban / HipHop of 
House. Ora mi ripara cu e 


publico no ta sinti e musica, e 
ta mi deber pa cambia esaki y 
toca locual e publico kier.” E1 
a agrega bisando cu awendia 
tin hopi mas DJ cu produc- 
tor, cual ta algo cu ta diferen- 
cia su mes for di otronan na 
Corsou of Boneiro. Banda 
di cu e no ta limita su mes. 
Algo otro cu Karixon a intro- 
duci den su presentacion ta 
un Keytar, cual ta manera cu 

keyboard den forma di un 
guitara, cual e ta toca live. 
Recientemente na evento di 
Flip Flop, como parti di su 
presentacion el a trece 3 ar- 
tista local pa canta live, cu e 
ta bay saca pronto. "Esakinan 


ta cosnan cu ta haci mi dife- 
rente, manera bo ta diferente 
bo ta resalta.” 

Pa mira e videoclip hende 
por bay riba su pagina di 
Facebook Karixon.Q 




















Smit & Dorlas Caribbean N. V. 


Producto nobo ‘Cappuccine 
Frozen Frappe’ 


ORANJESTAD - Awen- 
dia Trozen frappe drinks’ 
conoci tambe como 
Trappuccino’ ta birando 
cada dia mas popular. 

Smit & Dorlas Caribbean 
N.V. orguyosamente ta in- 
troduci ‘Cappuccine’ cu ta 
un di e pioneronan den e 
mercado di frozen drinks na 
Merca desde 1991. Conoci 
pa ta un producto di calidad 
halto y cu dushi sabornan, 
e producto “Cappuccine” 
a gana diferente premio na 
shownan internacional di 
koffie. 

Smit & Dorlas Caribbean 
N.V. ta conoci pa ofrece 
productonan di calidad halto 
riba mercado di koffie y te. 
“ Pa e motibo aki mes nos ta 
hopi orguyoso cu awor nos 
por ta distribuidor di Cap- 
puccine Frozen Frappe na 
Aruba, cu ta un frappe di su- 
per bon calidad,” Sr. Dieter 
Nicolaas, Sales Executive di 
Smit & Dorlas, ta bisa. “Cap- 
puccine ta especialmente pa 
café’s, restaurant y estableci- 
mentonan cu ta bende be- 
bidanan friu y cayente,” Sr. 
Nicolaas ta continua. 

Ta masha facil pa traha un 
Cappuccine Frozen Frappe. 
Ta necesario un blender y 
por trahe sea cu lechi, awa of 
koffie. Ta pone ijs, e sabor 
di Cappuccine di escogencia 
y... just blend. E producto 
ta bini den forma di puiro y 



cu e scoop cu ta bini acerca 
ta saca e cantidad necesario 
for di e paki. 


Cappuccine ta ofrece un 
variedad di 9 sabor pa asina 
por cumpli cu smaak di un y 
tur. E sabornan cu tin koffie 
aden ta Caramel Latte, Ex- 
treme Toffee, Vanille Latte 
y Java Chip cu, ademas di 
koffie tambe tin chocolate 
chips. 

Pa esunnan cu ta desea di 
bebe un Cappuccine cu no 
tin koffie aden por scoge en- 
tre Cookies & Cream cu tin 
pidanan chikito di buscuchi 
di chuculati y Dark Choco- 
late cu chocolate chip. 
Sabornan special y Gluten 
Free ta Tart Culture cu ta 
un fat free frozen yoghurt 
mix y Coconut Cream cu 
tin coco raspa den dje. 

Pa tur esunnan cu ta desea 
di promove Cappuccine 
Frozen Frappe den nan ne- 
goshi, Smit & Dorlas Ca- 
ribbean N.V. tin poster y e 
asina yama hable tents’ dis- 
ponibel. 

Pa mas informacion of pa 
un sample kit por tuma con- 
tacto cu Smit & Dorlas Ca- 

Unoca tambe ta activo durante luna cultural 


Luna di maart ta conoci 
como luna cultural dedi- 
ca na nos Dia Nacional. 
Diferente actividad rond 
Aruba ta pone nos aten- 
cion ariba nos simbolonan 
di union y identidad. 

Unoca siendo un fondo pa 
cultural cu ta ricibi subsidio 
for di Ministerio di Cultura 
di Gobierno di Aruba, tambe 
ta dedica atencion na e fes- 
tividadnan sea directamente 
of dor di yuda otro organisa- 
cionnan. 

Por menciona cu Unoca a 
yuda sostene e festival ABC 
organisa pa Fundacion nos 
Cutisa cu un exposicion den 
Cas di Cultura y un show cu 
tres artista di Aruba, Bonaire 
y Corsou. 

E hobennan cu a participa 
na e competencia di Arte di 
Palabra a ricibi como premio 
diferente buki di Unoca y e 
ganadonan cu lo representa 


Aruba na Corsou dia 28 di 
maart proximo lo por conta 
cu ayudo di Unoca pa nan 
biahe y estadia. 

Diferente organisacion 
hubenil cu lo organisa un 
actividad relaciona cu Dia 
Nacional di Aruba a ricibi un 
ayudo di Unoca manera un 
Hip Hop festival pa hoben 
dia 18 di maart na Museo 
Historico Arubano y un ac- 
tividad di un studiante di IPA 
pa muchanan di scol. 

Dia 16 di maart lo tin aper- 
tura di e exposicion “Aruba 
y su rumannan den Reino 
mira dor di lens Hulandes 
1950 -1960”. Ta trata aki di 
potretnan saca na Aruba, Bo- 
naire, Corsou, Islanan Aruba 
y Surinam den añanan 50 pa 
60 cu a wordo uza durante 
les di geografia na Hulanda. 
E potretnan ta ilustra paisahe, 
cultura, industria y diferente 
otro aspecto di e paisnan den 
Reino. Unoca a ricibi e ma- 


terial for di un coleccionista 
di film na Hulanda y hunto 
cu Archivo Nacional di Aru- 
ba ta organisa un exposicion 
pa asina comparti e material 
historico aki cu comunidad. 



Publico en general lo por 
mira e exposicion dia 18 di 
maart proximo na Archivo 
durante un dia yen di activi- 
dad. Despues e exposicion 
lo keda habri pa publico pa e 
proximo lunanan. 

Ariba e mesun dia aki, esta 18 
di maart, representantenan 
di Unoca lo ta na Archivo pa 
bende buki di autornan lo- 


cal manera Ernesto Rosen- 
stand, Romulo Fingal, Olga 
Buckley, Mercedes Petro- 
chi, Gerry Franca, Digna 
Lacle-Herrera, Olga Croeze, 
Desiree Correa, Frank Wil- 
liams, Marco Christiaans, 
Clyde Harms, Mario Dijk- 
hoff y hopi mas. E bukinan ta 
tocante nos cultura, historia, 
poesia, storia pa mucha y ho- 
ben, estudio antropologico, 
documentacion etc. 
Diabierna 13 di maart tabata 
tin e actividad Kick Cultural 
na Scol di Arte cu participa- 
cion di como shen persona 
di tercera edad. Un grupo di 
personanan yen di energia cu 
ta reuni tur luna pa socialisa 
y gosa di un actividad cultur- 
al. A presenta un video di in- 
auguracion di nos Himno y 
Bandera na 1976 cu coopera- 
cion di Biblioteca Nacional. 
Docente di baile Diana An- 
tonette a improvisa un baile 
cu cuatro bishitante, Alydia 


Wever a presenta un baile 
dedica na nos cultura, Robert 
Maduro a percura pa musica 
y tur hende a pasa dos ora 
agradabel y ta keda pendiente 
di e proximo Kick Cultural. 
Dia 11 di maart Grupo Uni 
di Noord a bishita Scol di 
Arte na San Nicolas y mira e 
facilidadnan di e edificio. 

E hoben Rene Maduro ta 
realisando diferente produc- 
cion audiovisual den cual e 
ta duna atencion na diferente 
personahe local. Señora Ad- 
ela Carolina tambe ta haya 
sosten di Unoca pa algun 
programa di television dedi- 
ca na nos cultura. 

Unoca ta invita tur hende 
pa bishita tur actividad rela- 
ciona cu celebracion di Nos 
Dia Nacional, apoya nos 
artistanan y autornan local y 
ta desea tur hende un feliz 
dia di famia dia 18 di maart 
proximo. □ 

Syndroom di abstinencia of Alcohoi withdrawal 



Ora un persona cu ta cay 
den vicio di alcohol pa 
tempo largo y di repenti ta 
stop di bebe, ta sosode un 
syndroom di abstinencia. 

Stop di bebe alcohol no ta 
facil, specialmente pa esnan 
cu ta bebe hopi, pasobra alco- 
hol tin un efecto sedante riba 
celebro di hende. Den cum- 
insamento e ta hisa efecto di 
GABA (gamma-aminobutyr- 
ic acid) cu ta un transmisor 
nervioso. Sinembargo den 
casonan di bebedonan pisa, 
e actividad di GABA ta su- 
primi, y e curpa ta pidi mas 
alcohol pa sinti un efecto di 
relahacion. 

Di otro banda e actividad di 
otro transmisor nervioso cu 
yama glutamato, tambe ta 
wordo suprimi. Ora un per- 
sona ta bebe hopi y e stop, e 
actividad di e transmisornan 
nervioso aki no ta wordo 


suprimi mas, loke ta hiba e 
celebro cuminsa cu un hyper 
actividad y excitacion, loke ta 
hiba na un cantidad grandi di 
sintomanan. 

Con largo e syndroom 
aki ta 

Den casi tur situacion ora 
un hende alcoholico ta stop 
di bebe, e por cuminsa sinti 
e sintoma nan 6 pa 12 ora 
despues di su ultimo trago. 
Hende ta cuminsa tembla 
masha fuerte di 24 pa 48 ora 
despues, nan presion ta subi, 
nan ta cuminsa soda, sinti 
gana di saca, sacamento, an- 
siedad, su ritmo di pols ta 
hisa, su rosea ta bira mas lihe, 
nan ta rabia masha facil, difi- 
cultad pa drumi, soñonan 
malo etc.. 

12 pa 24 ora despues di e ulti- 
mo trago, e persona por haya 
halucinacion, cual por keda 
par di dia cu ne. Tambe e 


persona por haya convulsion, 
cual por aparece cada 24 ora 
y den casonan grave, un con- 


vulsion por dura tempo largo. 

“Delirium Tremens” ta un 
complicacion severo di e 
syndroom di abstinencia cual 
por aparece entre 24 pa 72 
ora despues di ultimo trago, 
pero ta mas frecuente cu por 
presenta cuatro pa cinco dia 
despues di su ultimo trago. 
Ta un condicion hopi se- 
rio unda e persona ta mus- 
tra cambionan den su rosea, 
control di temperatura cu 
temblamento, cambionan 
den funcionamento mental, 
delirio, confusion, desorien- 
tacion, e persona ta perde e 
consenshi di unda e ta, e por 
rabia masha facil, nervioso, e 
ta soda masha hopi mes y ta 
halucina. Kiermen ta un con- 
hunto di sintomanan masha 
pisa, unda tur esunnan cu ta 
rond di e persona ta sinti hopi 
spanta. 

Mouthwash y 
alcoholismo 

E alcoholiconan tin biaha no 
ta ripara e daño cu por causa 
pa nan salud e bebemento di 
mouthwash manera listerine. 
Hopi biaha nan ta bebe esaki 
pa haya e efecto di alcohol si 
nan no tin chens di haya un 
boter di rom, biña of cualkier 
otro likeur. 

E sorto di likido nan aki cu ta 
wordo traha den base di alco- 
hol por contene porcentahe 
masha halto di alcohol for di 
14 te hasta 26.9%. Sin embar- 
go dor cu e companianan cu 
ta traha e mouthwasher nan 
ta na haltura cu hopi alcohol- 
ico ta bebe e likido nan ey y 
pa evita pago di impuesto di 
alcohol, nan ta pone extra in- 
gredientenan pa haci e smaak 
menos agradabel. Hopi biaha 
algun di e ingredientenan ey 


ta malo manera e methyl al- 
cohol conoci cu e nomber di 
alcohol di palo (wood alco- 
hol). Aparte di esey e mouth- 
wash ta contene zeta manera 
thymol y eucaplyptus, cual 
tin un efecto antiseptico pa e 
boca, pero toxico si e ta wor- 
do bebi. Otro substancianan 
toxico ta e methyl salicylato y 
e peroxide. 

Si un cantidad do mouthwash 
ta wordo bebi un biaha en 
general lo no tin ningun efec- 
to malo riba salu di hende. 
Mas cantidad di esaki por tin 
efecto manera gana di saca, 
sacamento y diarea. Tambe 
por presenta otro sintomanan 
manera perdemento di soño, 
rabia lihe. 

Sin embargo si un persona 
ta tuma e custumber di bebe 
hopi sintoma nan cronico 
severo ta presenta manera 
orina scars, diarea severo cu 
lo deshidrata e persona y te 
hasta e persona por bira ciego 
si ta bebe mouthwash cu tin 
alcohol toxico den dje. Tam- 
be por presenta daño di otro 
organonan cual por hiba na 
morto di e persona. Tambe e 
persona por haya ulcera den 
boca, den stoma y tripa of 
kima dor di algun kimico den 
e producto. 

Alcoholismo ta un problema 
masha serio mes cu mester 
wordo trata mas lihe posi- 
bel. Si un persona ta pasando 
door di sintoma nan di absti- 
nencia lo mas recomendabel 
ta pa bay cerca un dokter. 
En persona adicto na alcohol 
mester reconoce su problema 
y si E tin un compromiso 
serio y berdadero di stop cu 
e problema, anto e mester 
uni su mes na un grupo di 
rehabilitacion. □ 

Democracia. Tur pa algun 



Segun teoria, den comuni- 
dad democratico e mayoria 
ta determina locual ta pasa. 
Aparentemente ta asumi cu 
e mayoria semper tin rason. 
Cu e pensamento ey auto- 
maticamente ta pone canti- 
dad riba calidad. Pasobra tin 
hopi ehempel den historia 
di pais democratico cu ta 
mustra cu mayoria di votado 
tawata ekiboca. Segun e me- 
sun teoria, votado ta scoge 
conscientemente na ben- 
eficio di comunidad. Den 
practica sa vota of sa sponsor 
partido di cual ta spera cu lo 
duna mas beneficio personal. 
Di mes, den esey ni durante 
otro momento di escogencia, 
consideracion di moralidad 
of husticia no ta hunga nin- 
gun papel. 

Pa hopi votado adelanto fi- 
nanciero ta e forma principal 
di propio interes. Mehora- 
cion di entrada y pensioen 
pa medio di un puesto den 
gobierno, adkisicion di tere- 
no, ganashi extra cu otorga- 
mento garantisa di proyecto 
of otro privilegio ta instru- 
mento hopi uza. Ta reparti e 
gastonan adicional cu esaki ta 
trece cu ne pa gobierno, riba 
henter pueblo. Tur hende, 
incluso e minoria cu tawata 
contra di e gobierno nobo, 
ta paga pa e bentahanan cu 
-(parti di) e mayoria nobo- ta 
apropia su mes di dje. Den 
practica esey kier men cu 
otronan ta paga e bentahanan 


y cu ta cobra e otronan tam- 
be pa paga e gastonan. Di e 
manera aki e mehoracion di 
prosperidad di un grupito di 
oportunista ta bay a costo di 
e prosperidad di e pueblo cu 
cada bes mas tin menos pa 
gasta. 

Asina e legion di empleado 
publico na Aruba a hincha te 
na un tamaño insostenibel. A 
pesar cu no tin placa p’e, un 
cashon directo pa un solu- 
cion riba termino corto ta re- 
sulta dificil: empleado publi- 
co mes ta ehecuta e sistema y 
asina nan por percura cu nan 
ta ‘indispensabel’. Politico cu 
ta depende grandemente di e 
mesun empleadonan publico 
pa keda na poder, ta prefera 
di no kima nan dede. P’esey 
ta uza e pretexto di posibel 
consecuencia social pa esun- 
nan concerni y comunidad 
pa papia e falta di accion pa 
reduci e aparato guberna- 
mental bon. Di e manera 
ey ta haci un apelashon riba 
emoshon di pueblo cu pa 
mayoria parti ya caba ta gana 
hopi menos cu e emplead- 
onan publico concerni. 
Manera ya caba a trece padi- 
lanti, e rason di ‘e mayoria’ 
di votado den hopi caso no 
ta basa riba consideracion 
di moralidad y racionalidad. 
No solamente durante cam- 
paña electoral, pero tambe 
durante e periodo di gober- 
nacion despues, politica ta 
laga di apela riba e ‘raciona- 


lidad’ di pueblo dor di haci 
uzo na un manera sabi di 
emocion di su publico. En 
realidad, politica ta asumi 
cu pueblo no tin sufici- 
ente conocemento pa yuda 
pensa y dicidi riba asunto 
‘compleho’. E conocemento 
necesario y e inteligencia cu 
nan ta atribui e votadonan 
pa haci e eleccion partidista 
preciso, aparentemente no ta 
bay asina leu cu e tin algun 
balor pa maneho di pais. E 
consecuencia ta, cu politica 
ta sali for di e punto di bista 
cu e mayoria cu el a ricibi, 
ta nifica un carta blanco pa 
sigui actua. Asina e ta legiti- 
ma su tradicion pa mantene 
gran parti di su accionnan 
for di bista di pueblo. A1 fm 
y al cabo ta un grupito hopi 
chikito so cu tin conocemen- 
to completo di tur asunto y 
consecuentemente tin tur 
poder y libertad di accion pa 
haci locual e ta pensa ta bon. 
Asina ta parce cu trabou pa 
interes general pa un ‘gobi- 
erno di mayoria’ a bira labor 
pa propio interes pa actitud 
di un minoria chikito. 

Asina mes e falta grandi di 
racionalidad den escogen- 
cia di votado ni sikiera ta 
e problema di mas grandi 
di e realidad democratico. 
E complehidad di special- 
mente economia y finansa 
nacional awendia ta di tal 
indole cu masha tiki hende 
por visualisa completamente 


e implicacionnan di accion di 
gobierno riba e terenonan ey. 
Politico no ta dispone sola- 
mente di e informacion nec- 
esario, pero tambe di sufici- 
ente ‘laiow-how’(pa medio 
di nan propio instancianan 
di gobierno) pa mira e con- 
secuencianan real di nan ac- 
cionnan. Pues ta muestra di 
poco moralidad si nan ta hiba 
un maneho cu al fm y al cabo 
ta afecta bienestar den forma 
di un reduccion di forsa di 
compra di mayoria di pueblo 
na un manera serio. Pasobra 
nan ta abusa di ignorancia 
di e publico grandi dor di 
present’e un realidad cu nan 


no por realisa. E mentira ey 
y su consecuencianan den 
mayoria di caso solamente ta 
sali na cla despues cu e po- 
liticonan concerni ya caba a 
baha na awa. 

E falta di moralidad di polit- 
ico y e ignorancia completo 
combina cu e prioridad halto 
pa propio interes di parti di 
votado, specialmente pa de- 
mocracia hoben sin mucho 
experencia ta genera e prob- 
lemanan mas grandi. E con- 
secuencianan pa mayoria di 
pueblo na beneficio di un 
minoria chikito ta hopi mas 
serio cu hopi ta pensa.Q 


Dia 18 di maartproximo... 


Aquarius Restaurant ta celebra dia di Himno y Bandera cu delicioso Brunch 



ORANJESTAD - Aruba ta pendiente pa su 
celebracion di Himno y Bandera, natural- 
mente tur hende lo sali cas pa bishita dife- 
rente actividad y haci e dia uno magno den 
tur sentido. 

Buscando un caminda pa sali come cu henter 
famia? No busca mas! Diaranson awor dia 18 di 
maart Aquarius Restaurant situa den Renaissance 
Mall ta pone spotlight riba su brunch, brindando 
tur cliente e oportunidad pa probecha di platonan 
exkisito na un preis special di $32.00 pa persona 
(exclusivo service charge). Manera ta e caso di tur 
aña, Aquarius a prepara un menu cu un toque cri- 
oyo p’asina por celebra e dia di Himno y Bandera. 


Tin algo pa tur hende; e menu ta consisti di sopi 
di oester, pan bati, funchi hasa, pisca, carni stoba, 
Wahoo di grill cu green pepper sauce, pork mila- 
nese cu mushroom, keshi yena, yambo hasa y un 
seleccion amplio di cosnan di boca dushi pa duna 




toke final na e experiencia culinario. Ta impor- 
tante pa haci reservacion trempan; lo cuminsa cu 
‘seating’ for di 12’or di merdia te cu 2:00pm. Ta 
bon pa menciona cu muchanan entre 5 y 12 aña 
ta come pa mita di prijs. Aquarius Restaurant su 
popular salad bar tambe lo ta bon surti pa satisface 
tur esunnan cu ta amante di salada. Reservacion pa 
e brunch por wordo haci yamando 523-6156. 

Sali cas y disfruta di Aruba celebracion nacional. 
Dia 18 di maart proximo celebra dia di Himno y 
Bandera cu henter famia disfrutando di un dushi 
plato na Aquarius Restaurant. Pa mas informa- 
cion por bishita e pagina di Facebook di Aquarius 
Restaurant. □ 

Xiomara Maduro (MEP) 

Cu rason Hulanda ta insisti 
pa CFT keda activo na 
Aruba 



ORANJESTAD - Pa awor 
e ta bisto cu pa falta di 
confiansa den Gabinete 
Eman, Hulanda ta bus- 
cando tur forma pa CFT 
por keda activo na Aruba. 

Hulanda kier evita a todo 
costo cu Aruba por bay den 
default y keda den e situacion 
di no por cumpli cu su de- 
benan. Un situacion asina ta 
trece e risico cu ne cu na final 
di dia ta e placa di e pagado di 
belasting Hulandes lo mes- 
ter wordo uza pa paga debe y 
Hulanda no kier core e risico 
ey. P’esey Reino nan a bin 
cu un organo special yama 
CFT cu ta wordo uza pa 
haci e control financiero na e 
diferente Paisnan den Reino 
conforme e propio leynan di 
e Pais. 

Mester recupera 
confiansa 

Asina durante e charla di 
CFT teni na Universidad di 
Aruba poco dia atras, profe- 
sor Bakker a cuminsa na bisa 
cu den bista di e debe hal- 
tisimo cu nos Pais tin, nos 
mester recupera e confiansa 
pa nos economia por haya 
florece. CFT a trece dilanti 
cu ta di suma importancia pa 
Aruba tambe logra recupera- 
cion fiansa internacional. Aki 
CFT a referi na e confiansa di 
institutonan di rating manera 
Standard and Poors’ y Fitch. 
Tur dos e instancianan aki a 
degrada nos Pais su rating y 
esaki ta trece cu ne e descon- 
fiansa di inversionistanan cu 
lo desea di inverti na nos Pais 
of yuda nos cu un fianza na 
un interes faborabel. Banda 
di esaki e confiansa di po- 
litica Den Haag tambe mes- 
ter wordo recupera ya cu 
tur e drama di nos Minister 
Eman rond di presupuesto 
2014 a haci daño grandi na 
e bon nomber di nos Pais y 


na e credibilidad di Gabinete 
Eman. 

CFT como bisa do di e 

berdad y consehero di 
confia 

CFT a referi na su mes como 
un bisa do di e berdad y un 
consehero cu bo por confia. 
Nan trabou ta pa splica e situ- 
acion manera e ta, no manera 
nan lo kier pa e ta. Nan ta 
ofrece transparencia y esey 
caba ta suficiente. Esaki ta 
netamente locual Pueblo di 
Aruba na man di tanto men- 
tira y manipulacion di Gabi- 
nete Eman tin mester. Nin- 
gun hende ta gusta pa hende 
straño bin mete den asunto 
priva di su cas, pero ora cu bo 
a stop di haci bo huiswerk, 
otro ta bin haci e pa bo. Esaki 
ta netamente locual ta pasan- 
do awor. Gabinete Eman no 
a asumi nan responsabilidad 
y a abusa di e placa di hende 
sin worry cu mañan. P’esey 
awor Hulanda a manda CFT 
bin controla Gabinete Eman 
pa e por cumpli cu su mesun 
promesanan haci na e Pueblo 
di Aruba. 

Eman mes a firma pa 
CFT 

No mester lubida cu ta Min- 
ister Eman mes a firma pa e 
supervision di CFT. Ya for di 
2010 caba Minister Eman a 
bin ta firma protocol cu Hu- 
landa den cual CFT tabata 
parti di e palabracion. Hasta 
carta di geenbezwaar a wor- 
do firma na 2014. Y despues 
di a gaña lucha contra CFT, 
ta Gabinete Eman mes a pidi 
CFT pa pasa den presupues- 
to 2015. Pues ta bisto cu di 
basta dia caba Hulanda tabata 
duda den Gabinete Eman ya 
busca manera pa CFT bira 
activo na Aruba tambe. Ta e 
falta di confiansa aki ta pone 
cu Hulanda ta insisti pa CFT 
keda activo na Aruba.Q 

POLITICO 


Rene Herde(AVP) 


Desorden y gañamento 
a reemplasa orden y 
argumento 


ORANJESTAD - E re- 
union publico tocante di e 
forma cu WEB ta cumpra 
’fuel oil’ pa genera coriente 
(”hedging”) a demostra un 
biaha mas e forma di traha 
di MEP. 

Na luga di presenta argu- 
mento pa sostene nan punto 
di bista, nan a keda pega den 
acusacion sin prueba y in- 
sinuacion sin base. Na luga 
di exigi orden den e reunion 
cu nan mes a pidi pe, pa asina 
nan mustra con segun nan si 
mester maneha WEB, MEP 
a instiga nan simpatisantenan 
den tribuna publico pa hunto 
cu nan mes crea un enorme 
desorden durante di e re- 
union. 

Mescos cu MEP ta instiga 
sin argumento pa desorden, 
menasa y intimidacion den 
comunidad, nan a instiga des- 
orden den parlamento. Ni 
e lider di MEP mes bo por a 
scucha ora e tabata na palabra. 
Pa prueba cu MEP ta recori na 
gañamento so den tur asunto 
y no solamente den e caso di 
WEB di siman pasa, ata aki 
algun otro tema cu MEP mes 
a pone den discusion ultimo 
lunanan. 

Desmantelacion di Valero 

MEP ta contra di desman- 
telacion di e refineria. Pero 
mientras cu nan ta bisa cu 
nan si tin cumprado pa e re- 
fineria y cu pa nan si portanan 
ta habri, te awe nan no a pre- 
senta niun cumprado. Dia cu 
mester a sostene e ley pa habri 
e refineria despues di cinco 
aña cera, MEP a vota con- 
tra. Mientras cu tur experto 
ta conseha cu no por haya 
hende pa cumpra e refineria 
pasobra entre otro e ta mucho 
bieu, MEP kier habri e. Pero e 
mes un MEP -incluso e lider 
mes - a declara siman aki cu 
Valero mester ”coy e refmeria 
y bay di Aruba cu ne”. MEP 
ta gaña cu nan tin cumprado y 
MEP ta gaña cu nan kier e re- 
fineria na Aruba. E unico cos 
cu MEP kier ta desorden! 

Renobacion di hospital 

Di comienso di e proyecto di 
renobacion di e hospital, MEP 
a lansa e acusacion cu tur es- 
unnan envolvi den e proyecto 
ta corupto. Sin presenta niun 
tiki prueba, MEP a keda in- 
sisti den e acusacion. E splica- 
cion detaya di e directornan 
Arubiano di e organisacion 
SOGA cu MEP mes a crea. 


no a pone nan recapacita. In- 
formacion detaya riba e pro- 
ceso pa scoge e compania di 
construccion door di exper- 
tonan, no a pone MEP recon- 
sidera nan posicion. E echo cu 
16 banco local y internacional 
ta financia e proyecto grandi 
aki y nunca lo a hinca nan mes 
den un proyecto corupto, no 
tabata suficiente pa mustra 
MEP cu nan ta fout. Nan ta 
insisti den nan gañamento pa 
causa duda y insiguridad. 

Exito di turismo 

Ni cuanto expertonan Aru- 
biano y di exterior splica con 
exitoso turismo di Aruba ta, 
MEP ta keda gaña cu e ta bay 
malo. Ni cuanto cifra di in- 
stancianan local y internacio- 
nal manera IMF mustra con 
bon ta bayendo cu turismo na 
Aruba, MEP ta sigui gaña cu 
cos ta bayendo malo. Danki 
Dios cu turismo bou maneho 
di Otmar Oduber ta bayendo 
asina bon! E ta e curason y 
forsa di nos economia. Tur- 
ismo ta loke tin nos ta crece 
como pais. A pesar di esey 
MEP ta sigui gaña cu e ta bay- 
endo malo. 

Energia 

Expertonan rond di mundo ta 
elogia e maneho di gobierno 
pa Aruba bira mas independi- 
ente di petroleo y e aumento 
constante di prijs di awa y 
coriente cu e ta causa. Nan 
ta elogia e esfuersonan pa 
nos uza mas energia renoba 
manera solo y biento, cu ta 
reduci substancialmente e su- 
shamento di medio ambiente 
tambe. A pesar di cu e unico 
forma pa realmente bira inde- 
pendiente di petroleo y logra 
stabilidad di prijs di awa y 
coriente a largo plaso, ta pa 
uza energia renoba, MEP ta 
sigui insisti pa stop cu desar- 
oyo di energia renoba manera 
cu molinanan di biento y pla- 
chinan di solo. MEP ta gaña 
cu ta miho pa nos core un ka- 
bel di Colombia pa haya cori- 
ente barata. MEP no ta bisa cu 
nos lo bolbe depende di otro 
gobierno di otro pais pa nos 
energia. MEP ta bolbe gaña 
pueblo. 

Asina por sigui cu mas ehem- 
pel di e gañamento di MEP. 
Di berdad: desorden y gaña- 
mento a reemplasa orden y 
argumento cerca MEP. E de- 
generacion di MEP ta asom- 
broso y no tin hende den 
MEP cu ta lanta pa para e de- 
generacion aki.Q 

SERVICIO 

PUBI.ICO 

Ta duna servicio di hasi cas, 
oficina y locals limpi. Ta cobra 
pa hora di trabao. 

Tel: 600-8714 


TA BENDE 

Un Hyundai Sta Fe 2003, Std, 
Bon condicion pa solamente 
Afl. 6.000,- Pa mas 
informacion yama 

Tel: 731-8695/600-8714 


TA BUSCA 

Dama mester trabao pa 
limpia cas cuida mucha of 
hende grandi pa dia. 

Tel: 567-9668-746-0101 


TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 594-9069 


SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 


TA HUUR 

Entrante 15 Maart Savaneta 
cas, ideal pa oficina, renoba, 
2kamber, 2airco, cura, hopi 
parkingspace, p/l Afl. 975,- 
excl., dep. Afl.1.300,-. 

Pa mas informacion yama 
Tel: 585-1582 


SERVICIO 

PUBLICO 

Ta corta mata chiquito y 
grandi y ta benta sushi afo y 
ta bende santo graniet y 
piedra. Pa mas informacion 

Tel: 562-2532 


SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm. 

Pa mas informcion 


Tel: 567-0479 


Tel: 593-7784 


BO TA BENDL HUUB OF BUSCA 



CUALKIER ARTICULO. NOS TA 



TA BUSCA 

Pa huur, cas pabou di brug 3 
kamber. Te cu 1.500 florin. 
Pa mas informacion 

Tel: 7306445 


TA HUUR 

Un mobile home 1 april na 
Noord, sala, cushina 2 banjo 
y 3 camber na noord. Huur 
afl.1200,- y un luna borg. 

Tel: 5937293. 


TA BENDE 

1 cashi di paña elegante bon 
prijs 1 lessenaar bon prijs. 
Pa mas informacion 

Tel: 567-6844 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


TA BENDE 

Un Toyota Camry 1999 
automatic den bon condicion 
Pa mas informacion yama 
Tel: 585-5324 / 562-7009 


SERIVICIO 

PUBLICO 

Señora ta ofrese pa cuida 
hende grandi y ta haci cas 
limpi y cuida mucha. 

Pa mas informacion yama 

Tel: 600-6502 


FOR RENT 

One bedroom apt ,kitchen & 
dining room, furnished. 
Private entrance, close to 
Superfood. 

Water & electricity not incl. 
Cable & gas incl. Awg. 1.160 
p/m plus one month dep 

For info call 593-9145 


SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 
Pa mas informacion 

Tel: 5621199/5921252 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 


TA BUSCA 

Dama mester trabao pa hasi 
cas limpi y wak pa hende 
grandi pa dia. 

Tel: 567-9668/746-0101 


TA BENDE 

Gordura pa mata Afl. 7,50 pa 
saco. Tin mata di sorsaca, 
mispel, lamunchi, 
papaya,enano, coco enano, 
tin cayena cora y geel, 
trinitaria. Tel: 564-4456 


TA BENDE 

Cas (2 camber) 
Crijnzenstraat # 5 
San Nicolaas Afls 60.000,- 
Pa mas informacion 

Tel: 7382828 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 

Tel: 732-1104 


SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion Tel: 564-3588 


TA HUUR 

Un trailer 3 camber cushina 2 
baño, sala na Noord pa 1 
April.Afl. 1200,= Y tambe ta 
huur un studio apartment cu 
cushina apart, baño, cura, 
entrada propio na Noord 
Afl. 750,- per 1 maart. 

Tel: 593-7293 


''E turtuga Mishell lo trece regalo, descuento y hopi mas'' 

Celebracion di 50 aña di Ling & Sons ta cuminsa 


ORANJESTAD -Ling & 
Sons ta lo di fiesta henter 
e aña aki, pues nan ta 
celebra 50 aña cu e su- 
permercado aki ta brinda 



nan servicio excepcional 
na henter comunidad di 
Aruba. 

Sigur e celebracion a cuminsa 
cu e recien lansamento di e 
mascota di Ling & Sons, esta 
Mishell, ‘e turtuga mala mu- 
cha cu ta cambia prijs den su- 
permercado’ y di e forma aki 
durante fin di siman cu a pasa 
pueblo di Aruba ya caba por a 
disfruta di un tremendo sor- 
presa di 50% di descuento cu 
e mascota Mishell a trece pa 
tur e clientenan fiel di e su- 
permercado. 

Marlenne Maduro, gerente di 
mercadeo di Ling & Sons, ta 
sigura e comunidad di Aruba 
cu nan por spera hopi mas 
sorpresa manera esaki du- 


rante henter e aña aki. “Nos 
campaña di Semana Santa 
tambe ta bay cuminsa pronto 
y cu esaki nos lo tin un Tas- 
ter Magazine’ cu lo sali den 
tienda e siman aki dia 19 di 
Maart cu tambe lo contene 
hopi coupon cu descuenton- 
an special pa nos clientenan 
su a sostene nos durante 50 
aña”, Maduro a splica. 

Lo tin promocionnan den 
diferente departamento di e 
supermercado cu tur cliente 
lo por uza durante e tempora- 
da di campamento, manera e 
seccion di likeur y bebidanan 
alcoholico, e seccion di ‘pro- 
duce’ esta e amplio surtido 
di berdura y frutanan fresco, 
seccion di mangel y chucu- 


lati, sin laga afo e seccion di 
pisca y e saladanan tan gusta, 
entre otro. 

Ling & Sons ta extende un 
invitacion na tur cliente y 
pueblo di Aruba en gen- 
eral pa pasa busca nan 'Eas- 
ter Magazine’ y probecha di 
tur e descuentonan durante 
temporada di campamento. 
Na mes momento Marlenne 
Maduro tambe a anuncia cu 
Ling & Sons lo tin un “Eas- 
ter Food Shov^”, Dialuna dia 
30 di Maart unda cu tur cli- 
ente lo disfruta di ‘tastings’ 
gratis, promocionnan den 
supermercado, lo tin activi- 
dadnan pa mucha y tambe un 
“Easter Egg Hunt” cu 50 pre- 
mio scondi den Ling & Sons. 
Ling & Sons IGA Supercenter 


den grandi 

a wordo funda pa famia Ling 
na 1965 y e aña aki ta celebra 
50 aña sirbiendo e comuni- 
dad di Aruba. Den conexion 
cu e celebracion grandi aki, 
Ling & Sons ta extende un 
cordial invitacion na henter 
comunidad pa disfruta di e 
tremendo promocionnan cu 
'Misheir lo brinda durante 
henter aña y bishita Ling & 
Sons di Dialuna pa Diasabra 
entre 8:00 am. pa 9:00 pm. y 
diadomingo entre 9:00 am. pa 
6:00 pm. 

Pa mas informacion yama 
Ling & Sons IGA Super- 
center na 5832370, bishita su 
pagina web: www.lingand- 
sons.com, y tambe e pagina 
di Facebook: www.facebook. 
com/lingandsons. Q 

Tel: 593-066? / 6«0-5699 \ 550-1403 
FaK: 5Ba'6698 

“Bezige handen, nu gevouwen en stil 
Een leven vol liefde en ijver, zo was je wil 
Nu heb je rust, met lichaam en geest 
Vaak zullen wij denken aan wat is geweest “ 

Met diep leedwezen maken wij bekend dat op dinsdag 
10 maart 2015 van ons is heengegaan onze geliefde 
moeder, groot- en overgrootmoeder 



Maria Elizabeth Dorotaal 

Beter bekend als “Chichi’ of “Tan Tia” 
op de gezegende leeftijd van 85 jaar 

Namens haar kinderen: 

Celcius E. Mimie Jr en Maria Mimie-Molina 
Ronald E. Mimie (Curacao) 

Sandra E. Mimie en Wilfrido Henriquez 
Broer 

fjulio Dorotaal 
Heinkinderen: 

Marcel E. Mimie -Sabrina A.Mimie(Curacao) -Diandra 
Mimie (Nederland)-Maurice R. Mimie (Curacao)-Ce- 
lina Mimie 
Neven & Nicht: 

Juni, Carl, Herman en Evelin, Dolfi 
Achterkleinkind: 

Adonay A Mimie (Curacao) 

Nicht: Florence M. Hellburg (Curacao) 

Overige familieleden: 

Dorotaal (Aruba),Tirion (Suriname, Nederland en Cu- 
racao), Molina (Aruba en Dominicaanse Republiek), 

Beste vriendinnen en buren: 

Chichi Zonneville (en gezin), Lucinda Orosco (en 
gezin) , Manollo Koolman, Familie Barry, Omar lanoy 
en familie. 

Eddie, Dama, Juan Wout (U.S.A) enjuan Narvaez 
Margie Pinas. 

De begrafenisplechtigheid wordt gehouden op dinsdag 
17 maart 2015 bij Aurora Funeral Home. Condoleren is 
mogelijk vanaf 2:00pm. De begrafenisdienst begint om 
4:00pm met aansluitend de ter aarde bestelling op de be- 
graafplaats van Sabana Basora. 

Er is gelegenheid te condoleren op maandag 16 maart 
2015 te Aurora Funeral Home, Cumana 76, van 7:00pm 
tot 9:00pm. 

In plaats van kransen en bloemen wordt een donatie 
voor een goede doel op prijs gesteld. Hiertoe zal er in de 
kapel een box beschikbaar zijn 

Wij bieden onze excuses aan de familieleden of kennis- 
sen die wij in onze leed zijn vergeten. 

Het wordt gewardeerd om geen rouwkleding te dragen. 


^mkTiif 

Tel; 593-066? \ 666-5699 / 550-1403 
FaK: 5e&-6698 

Señor ta mi wardador, mi’n tin falta 
di nada, den cunucu di yerba berde. E 
ta pone mi sosega. E ta hiba mi na awa 
trankil, pa mi bolbe haya forza. 
Salmo: 23.1 

Cu inmenso tristeza na nos curazon, 
pero conforme cu boluntad di Dios nos 
ta participa fayecimento di: 





Garnet Patrick 
St.Rose 

Mihor conoci como” Boy, Daddy” 
^21-02-1924 -102-03-2015 

Na nomber di su: 

Yuinan: 

Daphney St.Rose y yiunan na St.Maarten 

Alex Beddo na Aruba 

Marta Beddo y yiunan na Aruba 

Nieto y Nietanan: 

Kleomar Beddo & Ethleen Henson y yui 
Gabriel y Abigail Beddo-Raphaela y yiunan 
Dayanara Beddo y yiu 
Patrick St.Rose na St.Maarten 
Bisanieta (o)nan, prima (o)nan, tanta y 
omonan, rumannan y manera yuiunan 
na Aruba. 

Tur verpleegsternan di S.A..B.A. Huize 
Maristella y ex-coleganan di Holiday 
Inn y amigonan di Seaport & Cristal 
Casino. 

Demas famianan: Flecher, Tousaint, 
St.Rose, Beddo, Raphaela, Caton, Nico- 
laas, Buntin, Henson, Rodgers, Mar- 
tin, Del Rosario, Tromp, Groenveld, 
Morrel, Dupersoy, demas famianan na 
Dominica & Aruba. 

Nos ta pidi nos disculpa si acaso nos 
por a lubida un of mas famia, lo bai tin 
un box disponible den Aurora Funeral 
Home pa un bon causa. 

Ta invita pa asisti na e acto di despedida 
cu lo tuma lugar diamars 17 di maart 
2015 na Aurora Funeral Home. E res- 
tonan mortal di Garnet lo ta reposa for 
di 9’or pa ITor den Aurora. 

Ta pidi pa bin bisti na colorido 



.^A'urora^ 

^mhTii! 

Tel: 593-066? \ 686-5699 / 550-1403 
FaK: 56&-6698 

Señor ta mi wardador, mi’n tin falta di 
nada, den cunucu di yerba berde E ta 
pone mi sosega. 

E ta hiba mi na awa trankil, pa mi bolbe 
haya forza. 

Salmo: 23.1 

Cu inmenso tristeza na nos curazon, 
pero conforme cu boluntad di Dios 
nos ta participa fayecimento di: 



Theodoro Giel 

Mihor conoci como “Padooi” 
★09_ii_i933 -tl3-03-2015 


Na nomber di su 
Esposa: Denisa Giel-Tromp 

Yiunan: Livia & Fransisco Kock 

Rosimbo Giel 

Ex-suegra: Claudia Kock 

Nieto(a)nan: 

Francis Kock & Lorena Wouter 
Jonathan Giel & Angelique Gomes 
Marina Giel & Jeremiah Zengerink 

Bisanieto(a)nan: Jessica, Jasmine, Lian- 
dra, Kock, JayJon Giel 

Tanta & Omonan, Subrino(a)nan, 
Primo(a)nan 

Su cuñanan y swanan: 

Emericiana Tromp y famia 
Imelda Tromp y famia 
Antonio Tromp y famia 

Tur su amigo(a)nan y demas famia: 
Giel, Tromp, Kock, Wouter, Gomes, 
Zengerink, Wever, 

Ta invita pa e acto di entiero cu lo tuma 
lugar dialuna 16 di maart 2015 for di 2’or 
pa 4’or di atardi na misa St. Filomena na 
Paradera, despues lo sali pa Santana Ca- 
tholico Pastoor Kranwinkel na Paradera. 
Nos ta pidi nos disculpa si den nos 
tristesa nos por a lubida un of otro famia 
y Amistad. 

Cu bishita na St. Fransiscus College durante Siman di Placa Chikito 





Zinnia Croes 

*29-10-2002 - tl4-03-2015 
Acto di entiero lo wordo anuncia despues 






Tel: 593-0667 / 6®6-5699 \ 550-1403 

FaKr 565-6698 

Señor ta mi wardador, mi’n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero conforme cu 
boluntad di Dios nos ta participa fayecimento di: 


RBC ta contento di por a contribui na ‘Global Money Week’ na Aruba 


Claudia Bonavento 

“Mama Flavia” 


Un danki na Staff & Personal Dialyse Afd. Especial- 
mente Dr.Falconi y Dr. Garcia pa nan atenshon semper 
brinda na nos mama, na tur jamadanan, emails, flor, 
krans. Na sr. Mario (Maichi) Middendorp pa su bunita 
cantikanan, y na Aurora Funeral Home pa nan bon 
servicio. 

Alavez nos ta invita na 3 Santo Sacrificio di misa cu lo 
tuma lugar diahuebs 12 maart 2015 pa 7’or di anochi, 
diadomingo 15 di maart 2015 pa 6.30 y diamars 17 
maart 2015 pa 7’or di anochi na misa Inmaculada Con- 
ception na St.Cruz. 

Despues di ultimo misa lo bai tin un Santo Rosario na 
cas, Tanki Leendert 176-D 

Cu boso presencia y atencion tabata un gran Consuelo 
pa nos. 


cion fmanciero en general ta 
un pilar hopi importante den 
desaroyo di un comunidad 
sano y responsabel. E mesun 
hobennan aki ta futuro clien- 
tenan di banconan na Aruba 
y cu na fmal di dia lo contri- 
bui grandemente na desar- 
oyo di un economia stabiel. 

Empleadonan di RBC tabata 
sumamente contento di por a 
contribui na e siman impor- 
tante aki y asina fuera di siña 
alumnonan di St. Fransiscus 
College e base di maneho re- 
sponsabel di placa, tambe a 
comparti nan conocemento 
na e muchanan. Ta di re- 
marca cu hopi mucha ta hopi 
interesa den e area aki y na 
mes momento for di un edad 
asina hoben ta demostra ca- 
pacidadnan fmanciero como 
tambe calidadnan empre- 
sarial. 

RBC Royal Bank ta contento 
di un biaha mas por a contri- 
bui na proyectonan valioso 
den comunidad y ta conten- 
to cu mas organisacionnan 
ta pone importancia na topi- 
conan encuanto educacion 
flnanciero. □ 

Gradicimento / Invitacion 

Na nomber di su yiunan, nieto(a)nan y demas famia 
kier a gradici na tur esnan na un of otro manera cu a 
mustra atencion y duna nos sosten durante fayecimento 
y entiero di nos defunto stima: 


na proyectonan cu ta di 
gran balor pa comunidad 
di Aruba. 

Asina algun siman atras RBC 
ya caba tabata patrocinado 
principal di ‘Camp Million- 
aire’ organisa pa Stichting 
Kidspreneur. Encuanto Si- 


man di Placa Chikito, RBC 
tambe a sa di contribui na 
club di servicio, Kiwanis 
Young Professionals Aru- 
ba, cu nan proyecto ‘Placa 
Chikito’. 

Diahuebs ultimo emplead- 
onan di RBC a bishita St. 
Fransiscus College, klas 4a, 
4b y klas 5, pa asina duna les 
encuanto maneho responsa- 
bel di placa. RBC ta wak e 
potencial di e proyectonan 
aki como base importante pa 
nos hobennan crea conoce- 
mento y custumbernan cor- 
ecto con pa maneha nan placa 
for di un edad hopi hoben. 
Esaki por ta sea nan ‘zakgeld’ 
of nan placa pa spaar. Educa- 


ORANJESTAD - Siman 
pasa a tuma luga mundi- 
almente ‘Global Money 
Week’ unda cu Aruba 
tambe a sa di duna su 
atencion completo na e 
siman aki. RBC Royal 
Bank ta un banco cu ta 
duna su aporte continuo 























42 Polis di Cuerpo Policial 
Corsou a pasa curso 



WILLEMSTAD - Curso 
pa polisnan ricibi e arma 
nobo Glock 17 a sigui na 
ORV den luna di februari 
y maart 2015, despues di 
temporada di carnaval. 42 
Polis di Cuerpo Policial 
Corsou a pasa e curso cu 
exito den e dianan ariba 
menciona y a ricibi nan 
IBT Paspoort. IBT ta para 
pa ‘Intergrale Beroeps 
Vaardigheids Training’. 


fensa propio policial y hopi 
facil pa carga hunto cu e de- 
mas armanan cu polis ta bisti 
na e faha. 

Durante e training di e si- 
man aki tabatin training pisa 
cu e klop y mester bisa cu 
e grupo aki a ricibi y pakete 
IBT completo. Gruponan cu 
anteriormente a pasa e IBT 
den fin di aña pasa a regresa y 
ta haciendo e parti aki ultimo 
simannan. 


E personal menciona a pasa 
tres dia di training inten- 
sivo, caminda nan a train ti- 
ramento pa despues nan pasa 
e prueba di tiramento. Nan a 
haya tambe prueba teoretico 
y practico pa loke ta trata e 
decreto gubernamental di 
uzo di violencia y arma. E 
polisnan a ricibi les di proce- 
duranan di detencion, lastra- 
mento di sospechoso y trans- 
porte di sospechoso. 

Tambe a haya training di e 
asina yama Tepperspray’. Ta 
trata aki un spuit den bleki cu 
ta contene un likido cu ta pica 
wowo di e sospechoso pa e 
polis por defende su mes (de- 
fensa propio).Naturalmente 
mester uza e Tepperspray’ na 
e manera mas efectivo. 

Den 2015 polisnan a cuminsa 
uza e klop nobo. Ta trata di 
un klop special cortico cu por 
extende bira mas largo. Se- 
gun investigacionnan haci e 
klop ta hopi efectivo pa de- 


Marlon Sille a hiba palabra 
na fmal di e curso y a entrega 
IBT paspoort na e polisnan 
cu a pasa e curso cu exito. Sr. 
Sille e splica en detaye dicon 
mester haya training na mo- 
mento di arma nobo y haya 
IBT Training sigur dos biaha 
pa aña. Sillé a splica tambe cu 
e coleganan ta mas miho pre- 
para (recapacita)den casonan 
prescribi den e IBT Paspoort. 
Tur personal di Cuerpo Poli- 
cial Corsou cu ta carga arma 
mester haya e curso di reca- 
pacitacion cu ta dura 3 dia pa 
bay por cambia e arma Wal- 
ther P-5 pa e arma Glock 17 
of Glock 26. E curso ta inclui 
awor tambe e Pepperspray y 
klop nobo. 

ORV ta sigui cu desar- 
oyo innovativo di mate- 
rial di educacion y forma- 
cion y proyectonan den 
cuadro combatimento di 
criminalidad pa un miho 
comunidad.Q 

Agentenan di turismo 
Dominicano ta familiarisa cu producto 

Corsou 



WILLEMSTAD - Reci- 
entemente un total di 13 
agente di biahe y 2 miem- 
bro di prensa di Republica 
Dominicana a bishita nos 
isla riba invasion di Insel 
Air, ACOYA Hotel Suites 
& Villas y Oficina di Tur- 
ismo di Corsou (CTB). E 
motibo pa e bishita aki ta- 
bata pa laga nan cera con- 
oci cu tur loke Corsou tin 
pa ofrece como destina- 
cion turistico den Caribe. 

Na yegada e grupo a keda 
ricibi dor di gerente di benta 
di Acoya Hotel Suites & Vil- 
las, sr. Martijn cu a duna e 
bishitantenan un splicacion 
amplio di tur e facilidadnan 
cu e hotel ta brinda y a haci 


un recorido riba e propiedad. 
Ademas di esaki, bou di guia 
di CTB, e grupo a bishita nos 
centro di Ciudad y cera con- 
oci cu e historia di 
Corsou. Nan a keda en- 
canta cu e waf comercial y e 
colonan briyante cu ta decora 
nos pais. A bishita baha di 
Santa Ana y tambe playa Ke- 


nepa.Pa saca lo maximo for di 
e bishita special aki, e grupo a 
bishita diferente hotel mane- 
ra Trupial Inn Hotel & Casi- 
no, Academy Hotel Curaçao 
y Sunscape Curaçao Resort, 
Spa & Casino. Corsou a sa di 
resalta cu su bida anochi exci- 
tante cu a laga un impresion 
positivo atras cerca e grupo di 
bishitante. E grupo a bishita; 
Miles Jazz Cafe, Club 27 y 
tambe Mundo Bizarro. 

CTB y su partnernan ta con- 
tento cu bishita di e grupo di 
agente di biahe di Republica 
Dominicana. E tipo di bishi- 
tanan aki ta duna e agente di 
biahe e oportunidad pa ex- 
perencia e destinacion turis- 
tico di acerca cual sigur ta di 
beneficio na ora di bende nos 
destinacion cerca potencial 
bishitantenan. □ 



Sarah Wescot-Williams: 


Companianan di gobierno mester ta mas 

transparente 



PHILIPHSBURG - Ex 
prome minister y parla- 
mentario Sarah Wescot- 
Williams no ta niun tiki 
contento cu companianan 
di gobierno no ta dunan- 
do informacion riba nan 
operacion y estado finan- 
ciero. 

Pa papia riba e cuentanan 
anual di e companianan aki 
y asina logra haya mas infor- 
macion, Wescot- Williams a 
acerca presidente di e Comis- 
ion Permanente di Desaroyo 
Economico, Turismo, Trafi- 
co y Telecomunicacion Frans 
Richardson pa convoca un 
reunion urgente di e comis- 
ion. 

Wescot-Williams a informa 


durante un conferencia di 
prensa di Partido Demokrat 
cu parlamento a haya e cuen- 
tanan anual. 

“Ta evidente cu no a manda 
e relatonan aki djis pa yena 
lachinan di lessenaar. Gobi- 
erno mester bin parlamento 
pa atende cu e cuentanan 
anual aki y si e companianan 
no ke duna informacion, go- 
bierno lo mester haci esey,” 
Wescot-Williams a indica. 

E posesion cu e parlamen- 
tario, lider di Partido De- 
mokrat a asumi ta relaciona 
directamente cu e hecho cu e 
compania di haf no ta masha 
inclina pa duna informacion. 
St. Maarten Harbour Group 
of Companies no ta masha 
dispuesto pa papia riba e con- 
tract cu el a cera cu Check- 
mate Security, un compa- 
nia priva. Wescot-Williams a 
bisa cu ta reina preocupacion 
grandi a base di rumornan 
cu ta circula den comuni- 
dad, den sentido cu e compa- 
nia Checkmate ta den masha 
hopi debe y cu e contract cu 
el a cera cu St. Maarten Har- 


bour Group of Companies ta 
un forma pa scapa e compa- 
nia. 

E empresa tin un debe sub- 
stancial na Banco di Seguro 
Social. 

“Pakico St. Maarten Harbour 
Group of Companies ta bay 
lama cu un compania priva, 
reservando un montante pa 
entrenamento di hende pa 
bira vigilante? Kico ta pasa si e 
compania aki bati bankroet?” 
Wescot-Williams a puntra. 

Wescot-Williams a manda 
un carta pa gobierno den cua 
e ta haci basta pregunta riba 
e asunto di un contract cu ta 
regarda e punto di siguridad. 
Tur esaki, basa riba un re- 
union di parlamento cu ta- 
batin siman pasa cu repre- 
sentantenan di St. Maarten 
Harbour Group of Compa- 
nies. 

Na e ocasion ey director 
ehecutivo Mark Mingo a 
bisa cu e no por duna detaye 
riba e contract cu e compania 
Checkmate Security, aleg- 
rando cu esaki lo viola e clau- 
sula confidencial. □ 

Sector financiero internacional mester haci un miho trahou 



WILLEMSTAD - Partido 
Pais ta kere, cu sector fi- 
nanciero internacional 
di Corsou mester haci un 
miho trabou pa bende su 
mes cu pueblo di Corsou. 
Asina lider di e partido Alex 
Rosaria ta bisa. Por nota cu 
na Corsou hopi hende no ta 
compronde kico e sector aki 
ta haciendo, siendo cu e ta un 
sector di importancia funda- 
mental pa nos isla. Hasta den 
parlamento tin biaha ta bisa 
cosnan cu ta ilustra e poco 


conocemento cu tin riba e 
tereno aki. Rosaria ta bisa, 
cu durante di e exitoso con- 
ferencia internacional di nos 
Sector Financiero Interna- 
cional (IFS) cu a tuma luga 
na Santa Barbara Resort e si- 
man aki, e sector fmanciero 
di Corsou a anuncia, cu e sec- 
tor y Gobierno di Corsou a 
haci un escudo klarito: nos ta 
bira un centro fmanciero cu 
banda di brinda incentivonan 
fiscal ta brinda transparencia, 
sistema legal y estado di dre- 


chi di prome mundo, teleco- 
municacion confiabel y un 
mercado di labor di calidad. 

E escudo ta pa un midshore 
cu ta ofrece e miho di e mun- 
do offshore y e mundo on- 
shore. E diferencia entre nos 
y sobra di Caribe ta, cu nan 
practicamente ta ofrece sola- 
mente benefishinan fiscal (e 
mundo offshore). Asina aki 
nos ta posesion nos mes na 
un manera apart di e otro ac- 
tornan den nos region. Nos 
ta contento cu e decision 
tuma aki. Den pasado mucho 
nos a tuma un posicion dobel 
di keda un centro offshore. 

Awor aki nos por bay posi- 
cion y mercadea nos pais den 
un solo direccion. Nos ta 
felicita tanto e sector como 
Gobierno pa e paso impor- 
tante aki. Durante di e con- 
ferencia ariba menciona un 
participante a bisa, cu awor 
nos mester ban conta mundo 
di nos posesion nobo. Nos ta 
di acuerdo cu esaki, pero nos 
ta kere firmemente cu nos 
no mester lubida pa nos ban 


conta nos poblacion e noti- 
cia aki prome. Mucho poco 
nos hendenan aki sa kico ta 
IFS, kico e ta come y bebe y 
con importante e ta, princi- 
palmente como un fuente di 
trabou. Tabata hopi doloroso 
pa scucha den parlamento 
durante un reunion cu e sec- 
tor fmanciero di Corsou, cu 
hopi hende no sa mes kico e 
sector aki ta nifica pa nos pais. 
Acta a bay asina leu cu a cues- 
tiona cu hendenan di e sector 
aki ta berdaderamente Yiu di 
Corsou y casi un miembro 
kier a core cu e sector di sala. 


mientras cu nan a bin riba in- 
vasion di parlamento pa duna 
informacion. 

Nos ta condena e actitud gro- 
sero aki. Pero den mesun ro- 
sea nos ta adverti cu nos por 
tin exito den mundo sola- 
mente si nos ta exitoso aki na 
cas. 

Nos mester cuminsa aki 
prome. Ta tarea pues pa rapi- 
damente e sector aki bay haci 
tur esfuerso pa e informa nos 
pueblo riba importancia di e 
sector aki pa nos isla y pa cada 
un di nos ciudadanonan. □ 



Mester di 30 miyon pa scapa hospital di bancarota 



WILLEMSTAD - “Pa 
evita cu Hospital St. Elisa- 
beth ta bati bankroet na 
mei awor, mester inyecta 
30 miyon florin den e in- 
stituto aki. Unda ta bay 
saca e 30 miyon aki, ami 
no sa”, minister di Salud 
Publico Ben Whiteman a 
declara. 

Na fm di februari ultimo, 
minister Whiteman a anun- 
cia, cu si nada pasa den e 
proximo dianan, Hospital St 
Elisabeth lo ta bankroet na 
mei 2015. Gobierno ta bay 
tuma medida den e dianan cu 
ta bin, pero tur hende mester 
carga cu gobierno: ainda no 
por anuncia ta kico e medi- 
danan ta, minister di Salud 



Publico Ben Whiteman a 
anuncia na e ocasion ey. 

E1 a mustra, cu e instituto ta 
pasando den momentonan 
dificil pa basta tempo caba. 
Den e luz ey el a lamenta y 
rechasa energicamente cu ta 
e medida cu gobierno a tuma 
pa pone un blafon na loke e 
hospital por gasta, e sistema 
cu ta conoci tambe como 
e sistema di presupuesta ta 
causa di e problemanan di e 
instituto. 

E1 a bisa cu den cierto medio- 
nan di prensa a purba crea e 
impresion cu ta e sistema aki, 
ta causa di e problemanan cu 
Hospital St. Elisabeth ta con- 
frontando. 

“Esey absolutamente no ta 
berdad. Loke ta pasa ta, cu 
e sistema aki a soru expone 
problemanan cu e hospital 
tabatin hopi tempo caba”, se- 
gun minister Whiteman. 

Minister Whiteman a remar- 
ca, cu e tin hopi bon contacto 
cu algun exponente di hospi- 
tal. E1 a adverti, cu tin cierto 
menasa cu mester tene cuen- 
ta cu esey. 

Ben Whiteman a mustra, cu 
tin mas motibo pakico ur- 
gente pa tuma accion awor 
aki pa scapa Hospital St. Elis- 


abeth. “Nos mester paga tino 
pa nos no bay e hospital nobo 
cu e problemanan cu Hospi- 
tal St. Elisabeth. 

Nos kier garantisa, cu e fun- 
cion di hospital lo keda existi 
na un nivel optimal”, di acu- 
erdo cu minister di Salud Pu- 
blico Ben Whiteman. 

“Hecho ta”, asina e minister 
a bisa, “cu nos ta para na un 
crusada. Keda sin tuma me- 


dida awor aki simplemente 
no ta un opcion. Mi no por 
bisa ainda kico nan ta”, segun 
e minister. 

Anto ainda, despues di algun 
siman, segun e minister, e no 
por bisa masha cos. 

“Tin ehercicio ta tumando 
luga cu nos no por divulga 
awor aki, cu e meta pa atende 
e situacion”, segun e minis- 


ter. E mandatario a bisa an- 
teriormente, cu loke en todo 
caso no ta riba mesa awor aki 
ta e posibilidad pa gobierno 
hinca cen den hospital. 

“Esey no ta na discusion mes, 
paso mi no sa di unda lo mi 
mester saca e cen awor aki”, 
Whiteman a accentua. E1 a 
indica, cu mester busca e so- 
lucion na otro manera, segun 
minister Whiteman.Q 

Venezuela ta tene 
ehercicio militar 

CARACAS, Venezuela 
(AP) - Soldaatnan a saca 
misilnan cu ta wordo tira 
di riba schouder, avion- 
nan di guera y tankinan 
diasabra, pa e prome di 
10 dia di ehercicio militar, 
cu e president socialista 
di Venezuela, ta bisa ta 
necesario pa proteha nan 
contra menasa Mericano. 

Casi 100 mil miembro di 
ehercito a cuminsa conduci 
ehercicionan militar na ful 
e pais, gobierno Venezolano 
a haya sosten di nacionnan 
Sur Americano, cu a critica 
Merca pa e manera cu el a 
impone sancionnan contra 
lidernan Venezolano. 

Na comienso di siman, 
Washington a impone riba 
varios oficial Venezolano, 
acusando nan di viola- 
cionnan contra derechonan 
humano y a declara e pais un 
menasa na siguridad nacional 
Mericano, cual ta un formal- 
idad cu generalmente ta pre- 
sidi declaracionnan di san- 
cionnan. President Nicolas 
Maduro a bisa cu e lo tuma 
pasonan pa proteha Venezu- 
ela di e gobierno Mericano 
hostil. 

Minister di defensa Vladimir 
Padrino Lopez a inaugura e 
ehercicionan na Fort Tiuna 
na Caracas, cual ta e instala- 
cion militar di mas grandi na 
Venezuela. E1 a bisa cu e san- 
cionnan Mericano ta consti- 

tui un peliger inminente pa 
nan, y cu cuerpo militar mes- 
ter prepara su mes, pa sigura 
e pais su independencia. 

Maduro 

Den su discurso nacional 
diasabra anochi, Maduro a 
elogia e habilidadnan cu cu- 
erpo militar a mustra, riba 
e prome dia di ehercicio, 
bisando cu nan tin un cuerpo 
militar cu ta e miho garantia 
di paz. 

E1 a añadi, “Si un dia, e pia 
insolente di imperialismo 
tribi di mishi cu e tera sagra- 
do di Venezuela, e dia ey si 
nos tin cu bringa pa e digni- 
dad di nos pais, nos lo hacie 
pa paz y pa e soberania y e 
integridad di e pais.” 

Merca a nenga Maduro su 
acusacion cu e ta purba di 
mina su gobierno, y a urgie 
pa pone su enfoke riba e pais 
su problemanan domestico. 
Nabegantenan Venezolano 
a haci ehercicio den lama di 
Caribe, mientras cu soldaat- 

nan a defende e pais su re- 
fineria di mas grandi, di atak- 
enan simula. Miles di civil, 
bisti cu flanel cora di e revo- 
lucion socialista, cuminsa pa 
Hugo Chavez 15 aña pasa, a 
tene un parada den un eher- 
cicio di complementacion. 

UNASUR 

Diasabra tambe, e bloc Sur 
Americano di 12 nacion, 
UNASUR, a rechasa Merca 
su clasificacion di Venezuela 
como un menasa. Represent- 
antenan a topa den priva na 
Ecuador, pa studia e situa- 
cion na Venezuela y e medi- 
danan recien di Merca. 


Lidernan regional, di Cuba, 
Bolivia y Ecuador ya a critica 
e accionnan di Washington 
e siman aki, cual hasta algun 
miembro di oposicion di 
Venezuela a bisa tabata in- 
apropia. 

Siman pasa UNASUR a 
manda un delegacion di min- 
isternan di asuntonan stran- 
hero pa Caracas, pa studia e 
situacion na Venezuela, cual 
tin un division politico ma- 
sha hancho, a causa di prob- 
lemanan economico severo. 
E resultado principal di e 


bishita tabata un promesa pa 
yuda e pais alivia scarsedad di 
cuminda. 

Lidernan di oposicion na 
Venezuela a expresa duda 
tocante e utilidad di e re- 
union di UNASUR, y a 
yama e ehercicio militar un 
realce, bisando cu e subraya 
e medidanan na un pais, ca- 
minda varios lider politico a 
v^ordo cera. Y recientemente 
un agente policial a wordo 
aresta pa mata un mucha di 
14 aña, na un protesta contra 
gobierno.Q 

Brazil ta aumenta e cantidad di morto den accident di bus 

RIO DE JANEIRO (AP) 
- Gobierno Brasilero a au- 
menta e cantidad di morto 
den un accident di bus, pa 
54, mientras cu polis ta 
sigui cu e buskeda pa mas 
victima, na parti zuid di 
Brazil. 

E mortonan ta inclui por lo 
menos 8 mucha chilato, 3 
adolescente, 24 muhe y 14 
homber, segun gobierno di 
Santa Catarina a informa den 
un declaracion diadomingo, 
ora cu e cantidad di morto 
tabata na 49. No tabatin de- 
taye di edad ni genero di e 
otro 5 mortonan, cu a reporta 
despues. 

E bus a cay 1300 pia di un 
cero, cerca di e ciudad Join- 
ville, diasabra. A transporta 
10 hende cu heridanan serio, 
pa hospitalnan den cercania, 
y a reporta cu solamente un 
pashent su condicion tabata 
stabiel. 


Oficialnan a adverti cu e can- 
tidad di morto lo por aumen- 
ta, pasobra lo por haya mas 
curpa bou di e bus. Agen- 
tenan policial y personal di 
emergencia a cuminsa traha 
pa hala e bus diadomingo. 


Reaccion president 

Despues, president Brasilero, 
Dilma Rousseff a bisa cu e 
cantidad di morto confirma a 
subi pa 54, y el a manda pa- 
labranan di condolencia na e 
famianan. 


“Na e momento aki di dolor 
y sufrimento, mi kier ex- 


tende palabranan di condo- 
lencia na e famianan y ami- 
gonan cu a perde nan sernan 
keri”, Rousseff a bisa den un 
declaracion. 

E bus a accidenta riba un ca- 
minda cu yen di birada, cu ta 
pasa den un region cu ta pop- 
ular pa hike y core bais, na 
estado Santa Catarina, cual 
ta keda mas o menos 950km 
zuidwest di Rio de Janeiro. 

A pesar cu e accident ta bou 
di investigacion, autoridad- 
nan ta sospecha cu e chauf- 
feur lo a perde control na un 
birada, cual a causa cu e bus a 
baha di caminda. 

E grupo tabata biahando di 
Uniao da Vitoria pa un even- 
to religioso cerca di costa na 
estado Parana. □ 

Den categoria cahayero 


Ronal Staring ganado absoluto di 30th Half Marathon 2015 




ORANJESTAD - Ayera 
mainta a tuma luga e 30th 
Half Marathon 2015 or- 
ganisa pa Ibisa. Un biaha 
mas e prome coredo cu 
a yega e final ta Ronald 
Staring. E1 a haci esaki 
den un tempo di 1 ora y 15 
minuut cu 16 seconde. 

Un total di casi 800 partici- 
pante tanto local como inter- 
nacional a yega mainta na Joe 
Laveist pa asina nan por cana 
y core. Esaki ta e di 30 aña 
cu Ibisa ta organisa e evento 
aki, mirando cu aña tras aña 
e 30th Half Marathon ta bi- 
rando uno grandi. 

Continuacion na Pag. B3 






























DEPORTEI!!! 

Ronal Staring ganado absoluto... 





Continuacion di Pag. B2 

Algun participante tabata 
yega den 1 ora y algo, pero 
poco poco e participantenan 
tabata yega entre 2 ora pa 4 
ora. E ultimo participante 
tabata un hende femenino, 
kende a dicidi di cana e ruta. 
Participantenan di Venezu- 
ela, Corsou y otro parti di 
mundo tambe a participa y a 
bay cu algun premio. 

Den nos proximo edicion 
nos lo trece e resultado 
completo. Aki nos tin algun 
potret di e 30th Half Mara- 
thon 2015.Q 

IflDEPORTE 



Team Softball di Canada a sorprende Aruba y Corsou 



ORANJESTAD - E team 
di softball femenino di 
Canada a bin Aruba cu e 
meta pa gana. Diabierna 
anochi Canada a haya nan 
mes ta hunga un double 
header, pero asina mes 


nan ta gana e teamnan di 
Corsou y Aruba. 

Den e prome wega Canada 
mester a hunga contra Uni- 
dos, pero pa circunstanci- 
anan esaki a cambia, y nan a 




hunga contra di E1 Piston 
(CUR). Aki E1 Piston tabata 
hunga fuerte pa gana y tabata 
saca outnan facil, mientras 
cu Canada ta lucha contra e 
biento fuerte y mester a gara 
nan maña ya cu ta prome bi- 
aha algun di e hungadonan ta 
hunga cu hunto. 

Despues cu Canada ta gara e 
maña, nan a cuminsa duna E1 
Piston dolor di cabes. Ambos 
team kier a gana, pero na fi- 
nal Canada a bay cu e victo- 
ria. 



X 




E di dos wega tambe a wordo 
cambia, unda cu Canada a 
enfrenta Splash. Canada cu a 
caba di hunga un biaha mas 
ta subi tereno pa asina hunga 
nan di dos wega di anochi. 
Mirando cu nan a caba di 
gana y kier a busca nan di dos 
victoria, a subi tereno todo 
por todo. Nan a cuminsa cu 
e pitcher di e prome wega, 
kende Splash a mira con e ta 
hunga. 



Continuacion na Pag, B5 

Atletanan di Aruba lo 
competi na Corsou 


Den e weekend cu a caba 
di pasa dia 13, 14 y 15 di 
maart, un delegacion 
Arubiano den e deporte 
di atletismo lo ta na isla di 
Corsou, unda nan lo com- 
peti den e Dutch Carib- 
bean Invitational. 

Na Corsou, e atletanan lo 
competi den varios discip- 
lina pa despues saca un se- 
leccion final cu lo participa 
na e Carifta Youth World y e 
Junior Panamericano. E atle- 
tanan cu lo participa ta 
Reginald Koc, Lixandra 
Geerman y Tony - Lisa 
Brown di e club Y-Track, 


e hoben Candy Croes di 
Olimpia, mientras e club 
&-21 lo wordo representa pa 
e atletanan Julianne Doro- 
thal, Wuill Vrolijk y Naomi 
Richardson. 

Mester bisa cu pa e Heptath- 
lon, e hoben Julienne ya a 
clasifica pa Carifta, mientras 
Wuill Vrolijk, cu a haya me- 
daya di oro na Cali, a clasifica 
pa bula halto pa loke ta e Cari- 
fta. E otro atletanan, Toni 
Lisa y Reginald ta buscando 
nan clasificacion pa Carifta y 
Junior Panamericano. E otro 
atleta Candy Croes ta candi- 
dato pa competi den e Youth 
World na juli na Cali.Q 



Team Softball di Canada a sorprende... 



SV Britannia ta gana Bubali 

PIEDRA PLAT - Diabierna atardi den stadion di 
Britannia na Piedra Plat a tuma luga e tremendo 
wega entre SVBritannia B Bright Bakery/ Gatorade/ 
CMB contra di Babali, na unda SV Britannia a logra 
bay cu e victoria. 

SV Britannia ta bin gana e wega 8-2 cu golnan anota pa Jose 
Daniel Sophia 2 gol, Shair Lubo 3 gol, Emil Boekhoudt 1 
gol, Thionne Oduber 2 gol. Un pabien na e muchanan, e 
coachnan y na tur e fanaticonan cu a bin wak wega.Q 



ANUNCIO 


FATAMORGANA 

Ja benide e miho grániet blauw. 

Nos por plame tambe, 

587-1990 Oen siman di S or pa 4 or 


Continuacion di Pag, B4 

Splash a busca pa yega base 
pero no tabata por a yega 
home, mientras cu Canada 
si tabata yega home. E wega 
ta termina 5-0 na fabor di 
Canada, kendenan tabata 
pone Aruba bula pa por gara 
e balanan. 


Durante e weganan por a 
mira erornan cu a wordo 
haci, pero esey no a kita cu e 
teamnan a sigui apoya otro. 
Algo cu a hala atencion ta ora 
cu pitcher di Canada a wordo 
cambia, y publico a cuminsa 
grita cu e forma cu e ta picha 
tabata ilegal. Esaki a pone cu 
umpire a papia cu e pitcher 
pa asina e tira miho. Canada 
no tabata rabia cu e tur esaki 
sino nan tabata keda sorpren- 
di. Ora cu Canada tabata dal 
hit y kere cu nan por a yega te 
home, umpire tabata mustra 
nan cu ta dos base so nan por 
yega.Q 

SflTRAFICO 



Persona riba scooter a 
resulta levemente herida 


ORANJESTAD- Diasabra mainta riba caminda di De 
La Sallestraat na altura di Welcome Snack ta sucede un 
accidente entre un auto y un scooter. 

Patruya di trafico ta acudi na e sitio y ta tuma nota cu un 
pareha riba scooter bayendo pariba a dal riba un auto cu a yega 
lora nan dilanti pa bay zuid. 



Accidente frontal entre auto y motorcycle 


JUCURI- Diasabra mar- 
duga riba e caminda di 
Jucuri ta sucede un acci- 
dente entre un auto y un 
persona riba motorcycle. 

Patruya di Santa Cruz ta 
acudi na e sitio y ta topa cu 
e accidente riba e caminda 
di Jucuri entre un Hyundai 
Tucson y e Harley Davidson 
cu tabata benta abou. 

E motociclista tabata stabiel. 
Segun e motociclista e tabata 
bayendo abou yegando e bi- 
rada e ta tuma nota di un auto 
biniendo di pabou y esaki ta 
yega lora su dilanti na man 
robes pa drenta e caminda di 
santo di Jucuri. 

E motociclista a haci tur in- 
tento pa evita e accidente 
pero tabata envano. E auto cu 
a lora su dilanti a haci cu el ta 
dal frontal cu e auto. Polis a 
constata cu e chauffeur di e 
auto ta bou influencia di al- 
cohol ya cu tabata por a haya 
holo di esaki, y a pone supla 
algun biaha pero no tabata 
por y a detene y transporte pa 
warda di Polis.Q 




Auto ta dal tras di otro 


Ambos persona riba e scooter a cay abou y a keda herida. 
Ambulance a acudi na e sitio pa controla ambos victima di 
e desgracia. Polis di trafico a constata cu e blazer tabatin un 
golpi chikito na banda na man drechi.Q 




SANTA CRUZ- Diasabra den careda di 10:40 mainta riba caminda di Kibaima poco 
pazuid di ex veld di Winston ta sucede un accidente entre dos auto. 

Patruya di biaha ta acudi na e sitio y a constata cu e dama chauffeur di e Lancer pa un motibo 
of otro no a regula su velocidad y distancia y ta dal tras di e Toyota Tercel blanco. 

E daño na e autonan tabata considerabel, debi na e impacto e chauffeur di e Tercel tabata keha 
di dolornan na su nek.Q 

Ladron ta kibra auto y bay cu celular 

TANKI LEENDEDRT — Central ta manda Polis na Tanki Leendert pa kiebro den un auto. 
Na e sitio,Polis a papia cu e homber R,kende ta bisa cu mainta 05.30, el a lata y a bay busca su 
celular den e auto. Pafo el a mira cu e bentana chikito di e auto tabata kibra. Ta un Kia Cerato 
preto. E glas a wordo kibra cu un piedra. For di den e auto, nan a bay cu un celular blanco 
Samsung model 3. Q 

Doño di snack truck a gara ladron 

PONTON — Central ta manda Polis na Ponton, na unda nan a atrapa un ladron. Na e sitio, 
Polis a papia cu e homber M, kende ta bisa cu e ta biba banda di snack “ the Grill House”, di 
cual e ta doño. M, ta bisa cu e tabata drumi y a wordo lanta pa un zonido duro. Ora cu el a sali 
pafo, el a mira e choller cu e conoce como F bula over di e cura di e snack truck y a core bay. 
M, a bay su tras y a logra gara F, na haltura di I-store. Ora cu Polisnan a controla e snack truck, 
nan a mira diferente herment riba vloer, y cu e porta tabata kibra banda di e slot. Tambe Polis 
a mira cu e frishider tabata habri y cu tin algun pastechi curu riba vloer. Pafo polis a topa un 
caha di plastic y un tas cu diferente herment pafo di e snack truck. Polisnan a detene F, y hiba 
warda di Polis na unda el a keda presenta dilanti Fiscal Auxilia. E articulonan a keda confisca 
pa investigacion. Q 

Ladronnan ta horta tres laptop fei den cas. 

SAN BARBOLA - Diabierna 10.01, Central a manda Polis na San Barbola Residence, pa un 
kiebro. Na e sitio, Polis a papia cu e habitante L, kende a bisa cu ladronnan dor di e bentana di 
baño a drenta paden y a bay cu tres laptop. Polis a tuma e keho. Q 

Ladronicia un biaha mas fei den auto 

ORANJESTAD— Central a manda Polis den Werfstraat pa un ladronicia. Na e sitio, polis 
papia cu e homber C, kende ta bisa cu el a staciona su auto Ford Ranger blanco diabierna 
23.00, den Werfstraat y mas o menos 02.00, el a bin bek na su auto y a mira cu desconocinan 
a kibra e bentana patras. Ora cu el a controla a resulta cu nan a bay cu su tas preto di computer 
y e radio di e auto. Q 


Supuestamente cabritonan 
a come bonchi venena 

SIRIBANA — Central ta manda Polis na un cas na Siribana 
pa un intermediacion. Na e sitio, Polis a papia cu e homber 
W, kende ta bisa cu el a haya dos di su cabritonan morto riba 
su tereno. E ta bisa cu e ta pensa cu su subrinonan a venena 
e cabritonan y no ta prome biaha cu desconoci ta venena su 
cabritonan. Segun e ta bisa cu esaki ta di shete cabrito cu el a 
haya morto. E1 a bisa cu e ta hiba e dos cabritonan Veterinario 
pa haci autopsia. Despues e ta bay duna keho. Mas despues e 
homber W, a bay warda y a bisa cu e autopsia a sali 350 florin y 
e Veterinario a haya bonchi den nan stoma. Segun a dokter di 
bestia, e bonchinan ta malo pa e cabritonan, pero sinembargo 
lo test e bonchinan, pa mira si nan tin veneno den nan. Si en 
caso resulta asina, e lo duna keho. □ 

Homber ta huma 
marihuana riba beach 

PALM BEACH — Central a manda Polisnan na Oasis Beach 
Bar, pa un persona no desea. Na e sitio, Polis a papia cu e per- 
sonal di siguridad, kende a bisa cu un tal N, tabata sinta ta 
huma marihuana y despues el a drenta den un bus berde y a 
bay direccion pazuid. Durante cu Polis tabata busca informa- 
cion, e personal di siguridad a bisa cu el a mira cu e tip box ta 
mita bashi, siendo cu e tabata casi yen. El a corda cu N tabata 
para banda di bar y supuestamente a saca placa for di e box, 
pero e no a mira esey. Relaciona cu esey, Polis a bay direccion 
pazuid pa busca N, y a topa cu su persona na un otro pier y a 
para su persona. Polis a bisa pa e haci su saconan bashi bolun- 
tariamente y e tas, pero no a haya nada. Polis a scual e debida- 
mente pa e humamento di marihuana riba beach.Q 


Ladron di auto deteni pa Polis 



ORANJESTAD - Diasa- 
bra atardi automobil- 
istanan a keda confronta 
cu un situacion fastioso 
den Oranjestraat na al- 
tura di oficina di Gober- 
nador, na unda un chauf- 
feur di un Accent blauw a 
yega para un auto memey 


di caminda. 

Despues cu e auto a keda 
para memey di caminda e 
chauffeur masculino a baha 
for di e auto, laga e motor 
cendi y a cana bay direccion 
noord pa Wilhelminastraat y 
Havenstraat. 




Polisnan cu a wordo informa 
di e situacion a mobilisa. E in- 
formacion a papia di un auto 
cu a wordo horta. Patruya a 


yega na e sitio y na altura di 
e parada di bus chikito a topa 
cu e sospechoso. Polis ta de- 
tene e sospechoso cu a resul- 




ta di ta Rompi, kende a horta 
e Hyundai Accent blauw 
durante oranan mas trem- 
pan di atardi. E auto a wordo 
confisca pa autoridad y hiba 
warda pa investigacion.Q 

PANORAMA 


Pandora Disney y Spring Coleccion nobo 


ORANJESTAD - Dia- 
huebs, 12 di maart, Pando- 
ra Aruba revela e charms 
mas nobo cu conhunto cu 
e otro charms ya existente 
lo forma parti di e colec- 
cion extensivo cu Pandora 
tin pa ofrece. E colec- 
cion nobo di Disney lo ta 
solamente obtenibel na 
e Pandora store na Paseo 
Herencia Mall. E colec- 
cion menciona lo ofrece 
mayoria di e princesanan 
famoso di Disney. 

Den total lo tin 50 charms 
nobo disponibel den e area 
di Disney pero primordial- 
mente nan enfoke tabata riba 
e princesa nan por ehempel; 
Cinderella, Ariel, Belle, Elsa, 
Anna, Snow White y Tin- 
kerbell. No solamente nan 
shimis lo ta disponibel den 
forma di un charm pero cada 
un cu nan tiara, un color cu a 
destaca den e pelicula lo t’ey 
den forma di un Murano. 
Y special pa e amantenan di 
Frozen lo tin un “Let it Go” 
charm y pa Snow White e ap- 
pel cu e reina a venena. 

Tambe lo tin disponibel vari- 
os charms di e pareha iconico 
















Mickey y Minnie Mouse. 

Y conexion cu e pelicula nobo 
di Disney Cinderella, Pando- 
ra a traha conhuntamente cu 
Disney pa asina traha un col- 
eccion mas extenso y amplio 
pa e amante nan di e pelicula 
clasico di Cinderella. 

E pelicula aki lo ta den Cin- 
ema for di 13 di Maart y pa 
asina keda cu un recuerdo lo 
por pasa di biaha na Pandora 
Paseo pa asina keda cu un 
bunita memoria. E“pumpkin 
carriage charm”ta wordo 
premira como e “hot item” di 
e coleccion nobo di Disney. 

Pasa bishita nos tienda Pan- 
dora localisa na Paseo Heren- 
cia pa asina bo crea bo mesun 
“Fairytale” bracelet. 

Tambe lo por admira e 
charms y joyas nobo di e 
Spring coleccion cu lo ta dis- 
ponibel na Pandora Paseo, 
Boolchand’s y D’Orlahn. 

Pa mas informacion pasa 
bishita: 

https://www.facebook.com/ 
PandoraArubay http ://insta- 
gram.com/pandorapaseo Q 

SOCIAL 



Piedra Plat Entertainment Center ta 
expone su sala nobo 


Diaranson awor 18 di 
maart Piedra Plat Enter- 
tainment Center ta bisti di 
gala pa asina invita henter 
e pueblo di Aruba pa bin 
admira e Ballroom nobo 
nobo cu ta cla pa carga bo 
siguiente celebracion. 



For di ll’or di mainta te cu 
5’or di atardi tur hende por 
pasa libremente na Piedra 
Plat Entertainment Center 


pa asina admira e ballroom, 
y esaki lo bay combina cu un 
Expo unda lo bay tin presente 
entre otro Bright Bakkery 
cu su snacknan y bolonan, 
Megateca Metropolis cu su 
musica y efectonan di luz, 
EZ Party Solutions cu ta cla 
pa anima cualkier tipo di cel- 
ebracion y bou nan trahenan 
pa pone e smile riba cara di 
tur nos muchanan. 

Lil Prince and Princess cu lo 
mustra bo e diferente tipo di 
decoracionnan cu nan por of- 
rece, Don Pastechi Factory cu 
nan snacksnan semper gusta 



y GDC catering cu ta cla pa 
duna bo invitadonan lo miho 
den cuminda aki na Aruba. 
Tambe lo por admira di cerca 
e autonan clasico cu tin dis- 
ponibel pa duna bo proximo 
celebracion e toque magistral 
y tambe wak tur e servicio y 
preparacion cu Piedra Plat 
Entertainment Center tin pa 
ofrece e pueblo di Aruba. 

Pues den un solo palabra tur 
cos pa bo fiesta bou di un 
solo dak. Probecha Diaran- 
son awor pa combersa tambe 
cu e doñonan mes di e com- 
panianan presente den e expo 
pa haci reservacion na e sitio 
mes y tambe haya descuen- 
tonan y dealnan cu solamente 
lo tin durante di e dia aki. 

Pues si bo ta preparando bo 
proximo fiesta di cumplea- 
ños, bautismo, ricibimento, 
baby show of bruid bo mes- 
ter probecha y bishita e dia 
publico aki di Piedra Plat 
Entertainment Center Di- 
aranson awo 18 di maart for 
di ITor di mainta te cu 5’or 
di atardi.Q 

LESA 


Minister Michelle Hooyhoer - Winklaar: 


Resolucion politico pa derecho di hende muhe ta drenta na vigor 




ORANJESTAD- Riba 
dia 9 di Maart ultimo, 
Nacionnan Uni a trata 
un resolucion nobo di 
e comision cu ta traha 
riba “Status of Women” y 
tratadonan existente rela- 
ciona cu derechonan di 
Hende Muhe y igualdad di 
genero. E resolucion nobo 
cu a wordo adopta y ta sos- 
tene door di Gobiernonan 
di rond mundo, ta re afir- 
ma e compromiso politico 
cu tin pa continua trabou- 
nan necesario pa yega na 
igualdad di genero. 

Esaki ta un re afirmacion, 
mirando cu ta 20 aña pasa 
cu paisnan a bini hunto na 
Beijing, na China y a declara 
nan compromiso pa cu dere- 


chonan di hende muhe. 

Mirando cu ainda ningun 
pais a yega na igualdad, e ta 
rekeri reconocemento di e 
hecho aki, y pa Gobiernonan 
y representantenan di Gobi- 
ernonan presente un biaha 
mas declara nan compromiso 


pa cu e causa di igualdad y 
derechonan di hende muhe. 

Durante e dos prome dia, 
a trata temanan importante 
incluyendo violencia con- 
tra hende muhe, e necesidad 


grandi pa relacion di partner 
cu hende homber y programa 
nan pa mucha homber, in- 
timidacion y agresion contra 


hende muhe online y dis- 
criminacion contra hende 
muhe lesbiana. Tur esakinan 
ta rekeri esfuersonan for di 
Gobiernonan y NGO's na tur 
pais pa combati y trece pro- 
grama educacional pa yuda 
cambia stereotipo y actitud 
negativo. 

"Gobiernonan ta obliga di 
para pa derechonan igual pa 
tur hende muhe, di cualkier 
rasa, status economico so- 
cial, habilidad fisico y mental, 
ideologia politico, of orien- 
tacion sexual, incluso hende 
muhe lesbies, bisexual of 
trans genero. 

Esaki ta nos obligacion como 


un Gobierno y esaki a wordo 
declara unanimamente na 
Nacionnan Uni”, asina Min- 
ister Michelle Hooyboer- 



Winklaar a enfatisa. 

E Comision riba status di 
hende muhe ta un organisa- 
cion inter gubernamental di 
Nacionnan 

Uni cu ta traha exclusi- 
vamente riba promocion di 
igualdad entre hende homber 
y hende muhe, cual a wordo 
estableci na aña 1946. Repre- 
sentantenan di gobiernonan 
rond di mundo, NGO's y 
otro organisacionnan a de- 
libera y dialoga riba e tema 
di igualdad, miho practica 
pa combati violencia y dis- 
criminacion contra hende 
muhe, y con pa stimula mu- 
cha homber y hende homber 
pa eleva conscientisacion di e 
temanan importante y busca 
relacion di partner hunto cu 
nan. Q 


E ta kedando den ''fierno di Peru”: 

Van der Sloot ta sigui bringa pa bay bek Piedras Gordas 



ORANJESTAD - Joran 
van der Sloot, sentencia 
na 28 aña di castigo di pri- 
zon pa asesinato di un stu- 
diante Peruano, ta sigui 
bringa pa bay bek den pri- 
zon Piedras Gordas. 

Van der Sloot a dicidi cu e ta 
apela e decision di corte cu a 
conclui cu su atracado pa pri- 
zon Challapalca ta completa- 
mente legal y hustifica, asina 
su abogado Maximo Altez a 
anuncia. 

Van der Sloot ta bisa, cu e ta 
teme pa su bida den Challa- 
palca. 

E “fierno di Peru”, o sea e 
“Siberia di Peru”, ta e nomber 
cu nan a duna e prizon aki, pa 
su condicionnan basicamente 
inhumano. 

Prizon Challapalca, situa na 
5000 meter di altura, conoce 
un temperatura masha friu 
mes, cu por yega te na 26 
grado bou di sero y no tin un 
sistema di keintamento pa e 
presonan. 

Anteriormente, den curso di 


aña pasa, e Hulandes senten- 
cia pa asesinato Joran van der 
Sloot, a cuminsa cu un welga 
di hamber. Esaki a sosode 
despues cu autoridadnan a 
traspasa Van der Sloot di pri- 
zon Piedras Gordas, pa pri- 
zon Challapalca, un prizon di 
mal nomber cu ta keda den e 
seronan halto den e parti sur 
di Peru, pega cu e frontera cu 
Bolivia. 

E motibo cu autoridadnan 
a duna ta e hecho cu a haya 
Van der Sloot na dos ocasion 
cu un telefon celular den su 
cel, asina su abogado Maximo 
Altez a declara. 

Pero segun autoridadnan di 
prizon mes, e motibo real ta 
e hecho cu Van der Sloot lo 
a menasa e director di prizon 
Piedras Gordas cu morto. 

Ta asina di otro banda, cu 
posesion di un telefon celu- 
lar den un prizon di maximo 
siguridad ta wordo considera 
como un delito, asina Altez a 
splica. 

“Pa e delito aki e ta haya un 
castigo disciplinario, cu ta e 


hiba e pa otro prizon”, Altez 
a indica. 

Manera indica caba, corte a 
dicidi cu traspaso di Joran van 
der Sloot di prizon Piedras 
Gordas pa prizon Challapalca 
ta un decision legal, un deci- 
sion cu Van der Sloot awor ta 
bay bringa den corte di apela- 
cion. Tin dos motibo valido 
pa esaki, segun su abogado. 
Na prome luga, Van der Sloot 
ta sinti cu e no ta safe caminda 
e ta awor aki y na di dos luga e 
por concentra miho den Pie- 
dras Gordas riba su proceso 
di resocialisacion. 

Van der Sloot a indica anteri- 
ormente, cu e tin gana di sigui 
studia y traha den futuro. 
Prizon Challapalca ta topico 
di controversia pa basta tem- 
po caba. 

Organisacionnan di drechi 
humano ta boga pa cera e pri- 
zon aki, entre otro pa su cir- 
cunstancianan climatologico 
extremo. 

November aña pasa, a sali 
den publicidad, cu su com- 
pañeronan lo a duna Van der 


Sloot algun hinca, pero esaki 
awor ta na duda. 

Vice presidente di Instituto 
Penitenciarias (INPE) cu ta 
maneha e prizon a bisa, cu 
probablemente e 
Hulandes mes a herida su 
mes, paso dokternan a con- 
clui, cu e varios hinca cu el 
a haya no ta consecuencia di 
un bringamento of acto di 
agresion. 

Joran van der Sloot, ta sintan- 
do un castigo awor aki di 28 
aña den prizon Piedras Gor- 
das na Peru pa asesinato di 
Stephany Flores Ramirez. 


Stephany Flores ta juf muhe 
di e comerciante di hopi in- 
fluencia Alfredo Flores. E 
comerciante aki a eherce su 
influencia cu Van der Sloot 
a haya e castigo maximo cu e 
por a ricibi pa un caso di ases- 
inato. 

A descubri e curpa sin bida di 
e studiante Peruano aki den 
camber di hotel, caminda Van 
der Sloot tabata keda. 

E1 a wordo condenan fmal- 
mente na 28 aña di castigo di 
prizon, mas un boet di 200 
mil sol Peruano. Q 

E 30 preguntanan cu papa ta propone 
pa confesa picanan 



E pontifice a ofrece un 
foyeto special na e fielnan 
riba e Plaza di San Pedro, 
den e Vaticano. E pontifice 
a referi na e tema di con- 
fesion, durante un audien- 
cia na e participantenan 
di e curso di formacion 
di e Penitencia Apostolico 
den e Vaticano. 

Un par di dia pasa, Papa Fran- 
cisco a obsekia na e fielnan 
riba e Plaza di San Pedro, den 
e Vaticano, un foyeto special 
titula 'Custodia e curason’, cu 
a wordo entrega pa varios ha- 
bitante di Roma y cu ta con- 
tene un serie di recursonan 
pa e caminda di conversion 
dirigi na Semana Santa. 

Di acuerdo cu e website di 
noticia Aciprensa, un di e 
tanto recursonan plantia pa 
e pontifice ta un examen di 


\ 



consciencia consistiendo di 
30 pregunta pa haci un bon 
confesion, manera un splica- 
cion cortico riba e motibonan 
pa acudi na e sacramento. 
Esaki a haya hopi interes den 
e bispo di e iniciativa “24 ora 
cu Señor”, unda cu papa a 
invita e catoliconan, special- 
mente esunnan mas aleha di 
Iglesia, pa nan reconcilia cu 
Dios den preparacion pa Pas- 
co Grandi. 

Riba e pregunta, pakico con- 
fesa ? E foyeto ta contesta: “ 
Pasobra nos ta pecado! Es 
decir, nos ta pensa y actua 
contrario na e Evangelio. 
Esun cu bisa cu e ta sin pica 
ta un mentiroso of un ciego. 
Den e sacramento Dios Tata 
ta pordona esunnan, cu a ne- 
nga su condicion di ta yiu, 
nan ta confesa nan picanan y 
ta reconoce e misericordia di 
Dios”. 

Pa confesa, e texto ta sigui 
bisa, ta necesario pa cum- 
insa “cu scucha e bos di 
Dios” sigui pa un “examen 
di consenshi, ta arepenti y 
e proposito di e encargo, e 


penitencia di e misericordia 
divino cu ta wordo concedi 
na nos completamente gratis 
pa medio di e absolucion, 
e confesion di picanan na e 
sacerdote, e satisfaccion of 
cumplimento di e penitencia 
poni y fmalmente, cu e ala- 
banza na Dios pa medio di un 
bida renoba”. 

Ta di importancia pa men- 
ciona cu diahuebs papa a 
lansa un advertencia contra e 
confusion entre "misericor- 
dia” y lo cual cu el a cualifica 
como "manga hancho” (laxo) 
di parti di algun pastoor cu ta 
administra e sacramento di 
confesion, di cual el a bisa cu 
e no mester ta un tortura. 

”No ta misericordioso un 
confesor di manga hancho 
ni un confesor rigido. Nin- 
gun di nan dos”, e pontifice 
a bisa den un discurso den 
e Vaticano dilanti di e futuro 
confesornan. "Misericordia 
kiermen tuma na encargo bo 
rumannan y yuda nan cana. 


No bisa: Ay, no; anda, anda! 
Of ta rigido. Esaki ta hopi”, e 
papa a bisa textualmente. 


Papa a afirma cu ademas cu e 
sacramento aki no mester ta 
un "tortura” pa e catoliconan, 
tampoco e mester wordo 
converti den un "preguntan- 
an di invasion cu ta molestia”. 
“E meta fmal mester ta cu e 
fielnan ta sintinan atrai pa 
confesa frecuentemente”. 

"Tur hende mester sali di e 
confesionario cu felicidad 
den nan curason”, e pontifice 
a confirma den e audiencia cu 
e participantenan di e curso 
di formacion di e Penitencia 
Apostolico den e Vaticano, 
segun informacion di e Sede 
Santo. 

Siguientemente nos ta pre- 
senta e 30 preguntanan pro- 




poni pa papa Francisco pa 
haci un bon confesion: 

Den relacion na Dios 
Mi ta dirigi mi mes na Dios 
solamente den caso di nece- 
sidad ? Mi ta participa reg- 
ularmente na misa diado- 
mingo y riba dianan festivo? 
Mi ta cuminsa y fmalisa mi 
dia cu oracion? Mi ta blas- 
femia nomber di Dios, di la 
Virgen, di e Santonan? Mi ta 
sinti berguensa di manifesta 
mi mes como catolico? Kico 
mi ta haci pa crece spiritual- 
mente, con mi ta haci esey, ki 
ora mi ta haci esey? Mi ta re- 
beldia contra esunnan nom- 
bra pa Dios? Mi ta pretende 
cu Dios mester haci mi bol- 
untad? 

Den relacion cu prohimo 

Mi ta pordona, mi tin com- 
prension, mi ta yuda mi pro- 
himo? Mi ta husga sin piedad 
tanto di pensamento como cu 
palabra? Mi a lanta calumnia, 
horta, desprecia esun humil- 
de y esun cu no por defende 
su mes? Mi ta envidioso, 
carga rabia of parcial? Mi tin 
berguensa di e carni di mi 
rumannan, mi ta preocupa 
pa esunnan pober y esunnan 
malo? 

Mi ta honesto y husto cu tur 
hende of mi ta alimenta e 
cultura di haci manera cu ta? 
Mi ta pone otro haci malo? 
Mi ta observa e moral di 
conhuga y familiar siña pa e 
Evangelio? Con mi ta cumpli 
cu e responsabilidad di e edu- 
cacion di mi yiunan? Mi ta 
honra mi mayornan? Mi ta 
rechasa e bida cu reciente- 
mente a wordo concebi? Mi a 
colabora pa e wordo haci? Mi 
ta respeta e medio ambiente? 

Den relacion cu mi mes. 

Mi ta un poco coredo di caya 
y un poco creyente? Con mi 
ta bebe, huma of mi ta diberti 
den exceso? 

Mi ta preocupa mucho cu mi 
salud fisico, di mi rikesa? Con 
mi ta haci uzo di mi tempo? 
Mi ta floho? Mi ta gusta 
wordo sirbi? Mi ta stima y 
cultiva pureza di curason, di 
pensamento, di accion? Mi 
ta nutri vengansa, rencor? Mi 
ta misericordioso, humilde, y 
constructor di paz?. Q 

Universidad di Aruba ta delibera colaboracion cu Idea 


Trabou Social y psicolo- 
gia tin un relacion largo, 
a pesar di nan rivalidad 
academico, cada uno den 
nan respectivo capacidad 
ta busca pa haci nan con- 
tribucion na e desaroyo di 
sociedad. 

Trahadonan social den nan 
practica mester intercambia 
cu psicologo na un of otro 
momento. Mas ainda, den 
cualkier tratamento cu par- 
ticipantenan (clientenan), 
trahadonan social ta uza 
conocemento psicologico cu 
ta varia di implicito pa expli- 


cito. Teniendo na cuenta e 
echonan aki, e Departamento 
di Trabou Social y Desaroyo 
na e Facultad di Arte y Cien- 
cia na Universidad di Aruba 
a prepara un reunion cu Idea 
Psychological Centre riba pa 
discuti areanan di colabora- 
cion. 

E Facultad di Arte y Ciencia 
cu a cuminsa na 2009 y ta of- 
rece tres programa riba nivel 
di “bachelor”, “Mathematics, 
Organization, Governance 
and Management and Social 
Work and Development.” E 
programa di trabou social ta 


un estudio di cuatro aña cu 
ta entrena personanan cu ta 
entusiasma pa haci un dife- 
rencia den bida di individu- 
onan, famianan, gruponan y 
organisacionnan. 

Si mira e diferente retonan 
social y economico na Aruba, 
trahado social ta bon balansa 
pa ta parti di e solucion ora di 
haci diferencia den e bidanan 
di ciudadanonan cu ta lucha 
a base diario cu preocupa- 
cionnan di salud mental y 
social. E colaboracion cu Idea 
Psychological Centre ta un 
bon combinacion, mirando 
cu ambos disciplina ta contri- 


bui den forma significante na 
haci e ser humano mas fuerte 
y mobilisacion di propio re- 
cursonan di e participantenan 
cu nos ta brinda servicio. 

Idea Psychological Centre 
a establece su mes na au- 
gustus 2008 y ta ofrece un 
variedad di servicionan psi- 
cologico cu ta inclui yoga 
y terapia cu bestia. Nan tin 
un team bon cualifica cu ta 
consisti di un psicologo, un 
psicologo pa mucha y ado- 
lescente, un psikiatra y un 
director ehecutivo. Idea Psy- 
chological Centre a palabra 
di lo haci un donacion di 20 


sesion di guia na Universidad 
di Aruba. E Departamento di 
Trabou Social y Desaroyo ta 
extremadamente contento 
cu e donacion cu na su tur- 
no ta habri porta pa mas co- 
laboracion pa periodonan di 
pasantia, bishita di trabou, 
participacion na e anochinan 
di pelicula di studiantenan y 
facultad den cuadro di e luna 
di salud mental, orador invita 
y mucho mas. 

Nos ta spera cu esaki lo ta e 
comienso di mas colabora- 
cion y cu hunto nos por logra 
posibilidad maraviyoso.Q 


Scolnan a disfruta grandemente di Resona 



Minister di Cultura Otmar 
Oduber ta sumamente 
contento cu e reaccion di 
cada un scol y hoben cu a 
asisti y sostene proyecto 
Resona. 

Resona ta un proyecto di 
Ministerio di Cultura, De- 
partamento di Cultura cu 
sosten di Oficina di Turismo, 
pa documenta, conserva, pro- 



move y traspasa nos folklore 
di un generacion pa otro. 
Desde dialuna diferente scol- 
nan manera EPB San Nico- 
las, Playa, Colegio Arubano 
Playa y San Nicolas y EPI 
tabata presente durante e pre- 
sentacion special pa scolnan 
avansa. Ta increibel pa mira e 
entusiasmo di cada studiante 
cu a baila, canta, klap man y 
apoya nos artistanan local. 



E 4 dianan aki tabata hopi 
importante pa Aruba su Cul- 
tura, unda a logra yega na un 
grupo grandi di hoben cu a 
disfruta di cancionnan di an- 
tes cu hopi no tabata conoce. 
Asina aki ta haci e traspaso pa 
e futuro generacion. 

Resona a scoge 13 cancion 
inmortal di compositor- 
nan local manera Don Ra- 
mon Krozendijk, Bernadina 
Growell, Padu Lampe, Toty 
Arends, Vicente Ras, Casin 
Giel, Gregorio v/d Linden y 
Mo Tito. 

E cancionnan aki a wordo 
poni den un bachi nobo, 
presenta pa artista y musi- 
conan local cu ta hopi conoci 
pa e generacion nobo. Aki 
a conta cu presentacion di 
Miguel Genser, Edselyn Fi- 
garoa, Cesar Olarte, Raquel 
Lampe, Jersey Sofia, Ester 
Santos Do Nacemento, Mi- 
chelangelo Koolman, , Cesar 
Olarte, Janiro Eisden, Gabri- 


ela Krozendijk y musiconan 
Angelo Kock, Papito Ra- 
fael, Sergio Jansen, Liedrich 
Solognier, Ivan Quandus, 
Johnny Schaarbaai, Maikel 
Lugo, Dennys Zavala, Nic- 
ola Grigoriu,Angela Flores, 
Omar Kock, Doodle Sofia y 
Eddy Ras y proyecto tabata 
dirigi pa Michael Lampe. 

A cera e merdia aki cu broche 
de ora na momento cu Vicen- 


te Ras un baluarte di Aruba 
su Cultura a subi escenario 
cu su tambu, cu sigur a yama 
atencion profundo di cada 
hoben presente. 

Ministerio di Cultura ta or- 
guyoso di cada artista, mu- 
sico y profesional cu a trece 
nos folklore y duna honor na 
e historia di cada composi- 
tor importante pa Aruba su 
Cultura. □ 


CMB hunto cu KYPA: 


Ta habri siman di Placa Chikito 


Hunto cu un contribu- 
cion como sponsor prin- 
cipal adicional di e bunita 
proyecto aki di Kiwanis 
Young Professionals Aru- 
ba (KYPA), Caribbean 


Mercantile Bank N.V. 
(CMB) tambe a pone su 
profesionalnan disponibel 
como boluntario pa duna 
les tocante e tema di placa 
na scolnan basico. 



E prome scol tabata Santa 
Filomena, na unda tres bo- 
luntario di CMB, Emilie 
Arends y Nizana Solognier 
(Credito Comercial) hunto 




cu Gilmar Croes (Audit) a 
haci nan parti. 

Den un siguiente tanda e 
banco lo pone mas di su pro- 
fesionalnan disponibel pa 
bishita mas scolnan rond di 
Aruba. Un danki grandi ta 
bay na KYPA pa e oportuni- 
dad aki. □ 

Sr. Harry Janssen cumpliendo 
80 aña di edad 


ORANJESTAD - Sr. Har- 
ry Janssen un personahe 
hopi conoci den e mundo 
di deporte na Aruba ta 
cumpliendo su di 80 aña 
dia 14 di maart 2015. Sr. 
Janssen, fundado y doño di 
Sport Caribe miho conoci 
pa e marca renombra di 
Adidas a bishita Aruba na 
aña nan 60 como marinier. 

E1 a encanta pais Aruba y a 
dicidi di bin biba na Aruba 
y habri e prome tienda di 
deporte na Aruba yama “ 
Sportshop Antilliano” awor 
conoci como Sport Caribe. 


Sr. Janssen ta hopi conoci 
den e mundo di deporte, 
pa motibo cu e la funda 
“Arubaanse Atletiek Bond” y 
a fungi como presidente di e 
bond pa varios aña. Sr. Jans- 
sen no tabata solamente guia 
e atleta nan den Atletiek bond 
pero tambe tabata motiva nan 
pa varios aña. 

Pa celebra su di 80 aña d edad 
Sr. Janssen kier a duna bek 
na tur su atleta nan den un 
forma special. Pa es motibo 
Sr. Janssen hunto cu team 
di maneho di Sport Caribe a 
dicidi di sponsor e dos careda 


nan mas grandi y conoci na 
Aruba, cual ta e “Aruba In- 
ternational Half Marathon 
2015” cu a tuma luga diado- 
mingo 15 di maart ultimo. E 
otro careda lo ta e “Boulevard 
Loop” cual lo tuma luga di- 
aluna 27 di April 2015. 

Pa celebra e dia den un 
manera mas special hunto cu 
e comunidad di Aruba, Sport 
Caribe lo ta ofreciendo 10% 
di descuento ariba e marca 
nan Adidas y Reebok diasabra 
awor 14 di maart 2015 y tam- 
be lo tin un special “treat” pa 
e cliente nan riba e dia aki. Q 


Museo Historico: 


Preparando pa celebracion tradicional 18 di maart. 


ORANJESTAD- Mane- 
ra custumber e aña aki 
atrobe Museo Historico 
den Fort Zoutman ta tra- 
hando riba un programa 
yena cu folklore, baile, 
canto y musica pa asina 
celebra e Dia Nacional, e 
dia di Himno y Bandera. 

Ta trahando riba un show 
varia cu participacion di pu- 
blico den e show! 

E cuminda crioyo y e mesa di 
bolo lo f ey manera tur aña: 



sanger yena, johnny cake, 
pastechi, kroket, sopi di pam- 
puna, sopi di carni y mucho 
mas lo tin riba e menu. Y pa 
completa e dia lo tin un mesa 
di bolo, traha na cas. 

No keda sin pasa na Museo 
Historico den Fort Zoutman 
pa mira e exposicion cu tin 
y yuda Museo yena datonan 
historico of storianan di antes 
relaciona cu e artefactonan cu 
lo tin poni den sala 3. 

Porta di Willem III Toren 



ta habri lO’or y lo cera 2’or. 
Programa detaya lo sigui 
despues.Q 


Fundacion C.VA. Aruba: 

Ta participa na e 
di Aruba Doet 


Accion di Bario: 

Ta sostene iniciativa di habitantenan 

di Cura Cabay 


Fundacion C.V.A. Aruba conhunta- 
mente cu Landhuis Royer tambe ta 
participa cu Aruba Doet e aña aki. 

Tabata riba peticion di e famia/propietari- 
onan di Landhuis Royer ta organisa un 
actividad riba dia 21 di maart venidero na 
unda e boluntarionan ta bini di e cas bunita 
aki cu ta situa den Santa Cruz. Pa ta exacto e 
ta na Santa Lucia 16 cu un bista hopi bunita 
y trankil pa tur hende. 

Lo organisa un picnik crioyo pa un grupo di 
hende grandi cu a wordo invita,pero ainda 
tin algun luga na unda lo por acomoda al- 
gun persona mas. Pero pa esaki si lo mester 
tuma contacto cu tel.5677004 mas pronto 
cu ta posibel pa bo no keda sin haya un plato 
dushi pa saboria. 

Tambe lo tin algun actividad pa esunnan 
cu lo ta presente y nos ta pidi pa bini cu un 
sombre bunita pa haci e caminata den e cu- 
nucu bunita. Ultimo dia pa laga sa si bo lo 
ta presente ta diamars dia 17 di maart! Luga- 
nan ta limita si!Por manda un e-mail tambe 
na cvaaruba@gmail.com 
Esun cu yama prome lo bebe awa limpi!! !Un 
bon siman di Himno y Bandera ta deseo di 
fundacion C.V.A. Aruba. □ 


ORANJESTAD - Ademas di 
organisa un encuentro di- 
recto cu e ciudadano y brin- 
da servicionan publico di 
limpieza y salud, entre otro, 
e meta di Accion di Bario 
ta haya su dimension origi- 
nal ora cu ta cera contacto y 
esfuersonan cu ta habri ca- 
minda pa mehoracion di un 
comunidad. Esaki tabata e 
caso ora cu diahuebs ultimo 
Prome Minister Mike y su 
ekipo a bishita Cura Cabay 
Zuid. 

No ta un secreto, cu Minister 
President Mike Eman ta hiba un 
campaña politico pero cu moti- 
vacion pa curasha nos pueblo pa 
bini hunto pa medio di bolun- 
tad propio. E siman aki a mira 
con na e compleho di vivienda 
social aki, situa pariba di brug, 
tin un oportunidad real pa haci 
un diferencia. Hendenan t’ey y 
ta dispuesto pa haci algo; y awo 
nan tin Prome Minister Mike 


Eman como nan apoyo. 
Ruthmila Comenencia ta un 
habitante di Cura Cabay kende 
ta dispuesto pa duna su tempo 
liber como boluntario y organisa 
actividadnan cu ta mantene e 
hobennan ocupa den actividad- 
nan deportivo. E señora a papia 
cu Premier Eman kende a fe- 
licita su persona pa su iniciativa 
di contribui na e bienestar di 
su bario y hunto cu Servicio di 
Bario y Bisindario, ta bay traha 
pa yega na haci su ideanan bira 
realidad. 

Cu muchanan no tin nada di haci 
y esey ta causa di e problemanan 
mas grandi, ta un pensamento 
cu e lider di maneho di bario ta 
comparti cu Sra. Comenencia y 
e ta wak e bishita di Prome Min- 
ister Mike Eman cu wowo posi- 
tivo. "Mirando con a bay den 
otro barionan, mi ta spera cu aki 
tambe cos ta bay drecha,” asina 
Francisco Maduro a comenta. 
Mientras cu e trabou ta continua 
pa sigura prosperidad di nos pais 


y Premier Eman ta bishita e siguiente 
bario, e wielnan ta sigui lora pa traha 
hunto. Mescos cu ta e caso cu Yuwana 
Morto y otro bisindarionan, e manda- 
tario lo ta bek pa monitor e avance y 
resultando y si ta necesario, su mes lo 
lora manga pa duna un man.Q 

Sudoku BON DIA, train bo mente 


• BON APPETIT • BON APPETIT • BON APPETIT • BON APPETIT • 


SOPI Dl OlHTliB, 


Ingredientenan: 


1 bleki di oester (10 Oz.) 

2 paki di sopi di mushrooms y 1 paki di 
sopi di berdura 

1 telep di tabasco 

2 telep di peterseli corta chikito 
croutons 


Preparacion: 


Corta varios snechi di pan na bloki chikito. 
Pone nan ariba un baking sheet y toast nan den 
un fomo no mucho cayente (300 grado). Corda 
bira nan. Den un planchi dirti manteca y hasa 
1 tenchi conoflok te ora e tambe bira bmin. 
Saca e conoflok afo y agrega e cubitos di pan. 
Hasa nan y drei nan den e manteca. Wardanan 
den un boter sera den Frigidaire. 

Mula e oester nan den un blender. Prepara e 
tres pakinan di sopi y drei e oester nan mula 
aden. Stroi e peterseli y e croutons ariba. 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. Pa resolve bo 
ta pone number den cada 


cuadra di tal forma cu cada rij 
crusa of bay abou tin e num- 
ber un solo biaha. 

Tambe den cada cuadra 
chikito compara cu esun mas 
grandi tambe tin e number- 


nan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 




27<77f. 

NA WARDA 

Oranjestad 




Dr. Habibe 
EMERGENCIA 
911 





POLIS 

POLIS 

ORANJESTAD 

NOORD 

STA. CRUZ 

SAVANETA 

SAN NICOLAS 

BRANDWEER 

BRANDWEER 

POLISTIPLINE 

HOSPITAL 

AMBULANCE 

SAN NICOLAS 

AMBULANCE 


100 

581- 1100 

582- 4000 
587-0009 
585-4710 
584-7000 
584-5000 
115 

582-1108 

11141 

527-4000 

582-1234 

584-5050 


BOTICA 

Oranjestad: Noord Tel: 586-4606 
San Nicolas: Aloe Tel: 584-4606 


SERVICES 


INFORAAATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guoranteed 


FUNDACION 

Anti-Droga 

Aruba 

JFADA) Teh 583-J999_ 

FUNDACION 

Respelami 

_Tel^^2-4^3_ 

Diabetic Foundation 
Arubano 

_Tel^^3-3^8_ 

Narcotics Anonymous 

Tel: 583-8989 

Foundation Amor 
pa Prohimo 

Tel; 583-3345 /586-6976 

Women in Difficulties 
Foundation 
Tel; 583-5400 


CRUISESHIP 

r 

March 16 



Monarch 


s 

Zuiderdam 



MORTUARIO 


AD Patres 

584-2299 

• 

Aurora 

588-6699 


Mementomori 

583-3358 


0|ive Tree 

584-8888 



Caribbean 

Cinemas 


100°°Digital HD 


::4^s:s~sriaaaea ■■■ ■! ■ 


■ ■■■■! 

MEOAPLEX'8' 

caribbeancinemas.com/aruba 




LIKE OUR NEW FACEBOOK PAGE 

lCaribbean Cinemas Aruba | Q 





LILY JAMES I CATE BLANCHETT 


I^NDERELLA 


WITH SPANISH SUBTITLES 

MON-THURS 4:00 | 6:25 | 7:40 | 8:55 
FRI4:00 I 6:25 | 8:55 | 7:40 | 11:25 
SAT 2:15 | 4:00 | 6:25 | 8:55 | 7:40 | 11:25 
SUN & HOL 2:15 I 4:00 | 6:25 | 7:40 | 8:55 


SPANISH 

MON-FRI 5:10 
SAT2:40 | 5:10 | 10:10 
SUN&HOL 2:40 | 5:10 | 10:10 


[P® 



LIAM NEESON | ED HARRIS 


3 . RUNAUMQHJ 


WITH SPANISH SUBTITLES 

MON-THURS 4:35 | 7:00 | 9:25 [„1 
FRI4:35 | 7:00 | 9:25 | 11:50 ' 

SAT2:10 I 4:35 | 7:00 | 9:25 | 11:50 
SUN & HOL 2:10 I 4:35 | 7:00 | 9:25 



MAGGIE SMITH | RICHARD GERE 


THE BEST EXOTIC 

ssMARIGOLD HOTELas 

WITH SPANISH SUBTITLES 

MON-THURS 3:55 | 6:30 | 9:05 
FRI-SAT3:55 | 6:30 | 9:05 | 11:40 
SUN & HOL 3:55 | 6:30 | 9:05 


[P^ 



ADAM SANDLER | DAN STEVENS 


GoBBLER 

MON-THURS 5:05 | 7:20 | 9:35 
FRI5:05 | 7:20 | 9:35 | 11:50 
SAT 2:50 | 5:05 | 7:20 | 9:35 | 11:50 
SUN & HOL 2:50 | 5:05 | 7:20 | 9:35 


SHARLTO COPLEY | DEV PATEL 


CHAPPiE 


MON-THURS 6:45 | 9:20 
FRI6:45 | 9:20 | 11:55 
5AT6:45 | 9:20 | 11:55 
5UN & HOL 6:45 | 9:20 




ANTONIO BANDERAS | TOM KENNY 



MON-FRI 4:40 
SAT 2:35 | 4:40 
SUN & HOL 2:35 | 4:40 


[pg] 


WILL SMITH I MARGOT ROBBIE 


o c u s 


WITH SPANISH SUBTITLES 


MON-THURS 4:50 | 7:10 | 9:30 
FRI 4:50 | 7:10 | 9:30 | 11:50 
SAT2:30 | 4:50 | 7:10 | 9:30 | 11:50 
SUN & HOL 2:30 | 4:50 | 7:10 | 9:30 


0 


VINCE VAUGHN | DAVE FRANCO 


MON-THURS 5:35 | 7:35 | 9:35 
FRI 5:35 | 7:35 | 9:35 | 11:35 
SAT5:35 | 7:35 | 9:35 | 11:35 
SUN & HOL 5:35 | 7:35 | 9:35 


0 


f 


STARTING NEXT WEEK | THE GUNMAN 
THE DIVERGENT SERIES: INSURGENT • BLACK OR WHITE 


Download our NEW APP 


Palm Beach Plaza | Aruba | 586-0074 


1 






Aries 


Ta sosodiendo algo cu ta cambia bo forma 
di sinti pa cierto persona. Loke ta pasando 
riba e dia aki lo ta un cambio positivo pa 
bo realidad dunando un buelta diferente. 
Number: 14, 20, 29 43. 


Loke bo bisa of haci awe lo por tin repercu- 
sion. Bo sentimentonan ta bon fundamen- 
tal y bo sa kico bo kier. Bo ta compronde 
miho e balor real di cosnan. Tur cos tin un 
base solido. Number: 13, 19, 28 42. 



Tauro 


No sigui pospone bo asuntonan impor- 
tante. Bo ta den e parasol di placa y cu e 
transito nan planetario cu ta desaroyando 
den bo horoscop, bo metanan economico 
ta hopi cla. Number: 12, 18, 27 41. 



Geminis 


Bo por pone bo bista riba e persona 
robes. Hopi persona ta busca problema 
pasobra nan ta mete demas. Ta ora pa 
concentra den cuestionnan importante. 
Number: 11, 17, 26 40. 



Cancer 


Bo accionnan di e fm di siman aki a wor- 
do bon plania. Procede cu compasion y 
ekilibrio na ora di tuma un decision cu 
por afecta tercera persona. Guia bo mes 
bon. Number: 10, 16, 25 39. 



Lee 


Loke bo tabata wardando lo bay sosode 
miho di loke cu bo tabata pensa. Pasa 
loke pasa semper bo mester mantene 
bo talento y bo caracter alegre y confia. 
Number: 9, 15, 24 38. 



UirAO 



Libra 


Venus bo dirigente, lo pusha bo den un 
etapa di prosperidad. Aunke di tur cos cu 
por a pasa lo bo nota con lo bo consolida 
bo relacionnan. Ta tempo di conkista. 
Number: 8, 14, 23 37. 


Lo bo caba felizmente loke bo a cuminsa 
cu ne. Bo ta casi di cuminsa cu un etapa 
totalmente nobo. Anochi ta trece sor- 
presanan emocional. Prepara bo mes pa 
un encuentro. Number: 7, 13, 22 y 36. 



Scorpio 


-Q- 



Haci tur cos na su tempo, aunke cu e ta 
parce hopi, no desespera. Tene un poco 
di calma y no expresa di biaha loke bo ta 
pensa te ora bo a considera y pensa sufici- 
ente. Number: 6, 12, 21 35. 

Sagita™ 

Pone bo pianan riba tera prome cu actua 
sin pensa. Bo posibilidad di 
reconciliacion y areglonan sentimental ta 
hopi halto na e momentonan aki. Num- 
ber: 5,11,20 34. 



Capricornio 


Lo bo scucha algo cu lo laga bo kens 
y cu deseonan di cambio. Bo person- 
alidad Acuario no por ta visibel di an- 
temano, pero encanta y lo bo conkista 
un curason cu ta duro pa conkista. 
Number: 16, 22, 31 y 45. 



rio 


Duna bo mes bo luga. Ta abo mester ta 
den control. Cuminsa pa duna bo mes 
bo luga den un relacion sentimental y lo 
bo wak con cosnan ta cambia den rumbo 
positivo. Number: 15, 21, 30 y 44. 


Pisces 

Un miyon di especie marino ainda ta nn misterio pa ciencia 




chikito cu e nomber cien- 
tifico di Littorina saxatilis, 
un especie hopi conoci cu 
te awor ta aparece den lit- 
eratura cientifico cu te hasta 
113 nomber distinto. Danki 
na e esfuerso di e comuni- 
dad cientifico internacional, 
cu durante e ultimo añanan 
a dedica tempo na limpia un 
sin fm di lista di especienan 
cu ta dobel, den e Registro 
Mundial di Especie Marino 
(WoRMS pa su letternan na 
Ingles) cu awor ta mas cerca 
di e realidad marino. 


algun aña atras. 

Cientificonan no solamente 
a resta nomber cu tabata tin 
riba lista, sino tambe nan a 
añadi nomber nobo na e lista 
cu un velocidad sorprenden- 
te. Desde 2008 e comunidad 
cientifico internacional a des- 
cubri como un 1.000 especie 
marino nobo, cu ta ekiva- 
lente na 10 especie pa luna, 
entre nan 122 tribon nobo 
y chucho, un picuda nobo 
den Mediteraneo, como 131 
miembro nobo di e famia di e 
pisca gobia (kebero). 

Di e 228.450 especie describi 


E oceannan tin 230.000 es- 
pecie conoci, esey ta me- 
nos di locual nan ta pensa 
cu tin . E cientificonan 
mes ta di opinion cu tin 
entre 500.000 y un miyon 
di animalnan y planta ma- 
rino cu no ta conoci,esaki 
ta segun un informacion 
divulga diahuebs pa e 
Registro Mundial di Espe- 
cie Marino (WoRMS). 

Di e 230.000 especie conoci 
ta wordo supone cu e canti- 
dad por a baha na mas o me- 
nos 200.000 segun e ultimo 
conteo registra actualmente 
den e registro di e bida oce- 
anico conoci pa ciencia. E 
reduccion ey no ta fruta di 
un catastrofe cu a caba cu 
e mundo marino, sino mas 
bien di un trabou di e cien- 
tificonan mes cu a revisa nan 
data di informacion pa elim- 
ina especienan cu tabata tin 
diferente nomber. 

E ehempel mas cla ta e calco 


Jan Mees, un di e director- 
nan di WoRMS, a splica cu 
e cientificonan ta den cla cu 
e trabou di complementa e 
registro di e bida marino, lo 
cual a permiti nan determina 
cu actualmente nos con- 
oce 228.450 especie marino, 
190.400 animal y planta me- 
nos compara cu solamente 


bisa cu e registro, un base di 
dato accesibel pa e comuni- 
dad cientifico, ”ta un esfuerso 
global pa crea un inventario 
di tur animal y planta di e 
oceannan cu a wordo describi 
den historia”. 'Y casi nos ta 
cla cu e esfuerso ey”, e direc- 
tor di WoRMS a añadi. 

Pa esunnan cu tin miedo cu 
e trabou di Mees y su colega- 
nan ta cabando cu e misterio 
cu e lamanan tin desde inicio 
di humanidad, a pesar di tur 
cos, "nos sa demasiado poco 
di e oceannan”, asina e cienti- 
fico a enfatisa,. 

"Ainda tin un era di descu- 






te awor pa e cientificonan, 
86 porciento (mas o menos 
195.000) ta animalnan ma- 
rino, di cual 18.000 ta espe- 
cienan di piscanan describi 
desde medio di e siglo XVTII. 
Ademas, tin mas di 1.800 tipo 
di strea marino, 816 calamar, 
93 bayena y delfm y 8.900 
sorto di conchi y otro especie 
cu ta cay den mas cu un cat- 
egoria. 

E resto di e especienan ta 
alga, diferente tipo di planta 
marino, bacteria, virus, pad- 
denstoelnan y organismonan 
cu un solo cel. Concreta- 
mente, 20.300 especie (mas o 
menos 9 porciento di e total 
di e registro) ta pertenece na 
e reino chromista, den cual ta 
inclui alganan; 8.800 especie 
ta di e reino di plantanan (un 


4 porciento); 1.700 (menos di 
1 porciento) ta di e reino di 
bacteria y 1.360, di e reino di 
paddenstoel. 

Na nivel microscopico tin 
623 protozoos conoci, 120 ta 
archaea y 111 ta virus. Mees a 


brimento y exploracion cu 
ta warda nos. Hopi esfuerso 
grandi a wordo haci den e ul- 
timo decadanan pero mas nos 
studia, mas evidente e ta bira 
cu nos sa poco”, el a añadi. 
Mees a splica di un manera 
mas grafico: den terminolo- 
gia di diversidad biologico, e 
investigadonan marino sola- 
mente tabata capaz di studia 
den fondo di lama un super- 
ficie ekivalente na un veld di 
futbol, lo cual ta igual cu uza 
e dicho conoci - un gota den 
lama. 

E cientificonan di WoRMS, 
cu nan base di dato ta dis- 
ponibel riba internet pa cu- 
alke investigado, ta kere cu 
ainda tin un miyon di espe- 
cienan marino pa descubri y 
describi. 

"Nos ta kere - el a sigura - 
cu casi 40 porciento di e es- 
pecienan cu ta existi den e 
oceannan a wordo describi 
te awor. E resto ainda mes- 
ter wordo mira, descubri y 
describi”. Riba e pregunta na 
unda e especienan desconoci 
te ainda ta, Mees a menciona 
tres area grandi: ”e profun- 
didad marino grandi,e ocean 
Indico y tambe e zona tropi- 
caF'. 

"E sistema di coral ta hopi 
rico y cada dia especie nobo 
ta wordo descubri. Ademas, 
tin grupo di animalnan cu no 
ta hala mucho interes, cu ta 
demasiado chikito, y di cual 
tin hopi especie pa descubri", 
asina el a fmalisa. □ 




















